

PĀRDAUGAVAS BĒRNU UN JAUNIEŠU CENTRS „ALTONA”

Altonavas iela 6, Rīga, LV-1004, tālrunis 67612354, e-pasts pbjcaltona@riga.lv

# IEKŠĒJIE NOTEIKUMI

Rīgā

02.09.2019. Nr. BJCP-19-2-nts

**Pārdaugavas bērnu un jauniešu centra “Altona” iekšējās kārtības noteikumi**

Izdoti saskaņā ar

Valsts pārvaldes iekārtas 72.panta pirmās daļas 2.punktu,

Izglītības likuma 54.panta 2.punktu,

Ministru kabineta 24.11.2009. noteikumiem Nr. 1338

,,Kārtība, kādā nodrošināma izglītojamo drošība

izglītības iestādēs un tā organizētajos pasākumos”

**I. Vispārīgie jautājumi**

1. Šie iekšējie noteikumi (Instrukciju sarakstā - Nr. 1)nosaka Pārdaugavas bērnu un jauniešu centra “Altona” (turpmāk – Centrs):
   1. izglītojamo darba dienas organizāciju;
   2. izglītojamo tiesības un pienākumus;
   3. atbildību par noteikumu neievērošanu.
2. Izglītojamais šo Noteikumu izpratnē ir bērns vai jaunietis no 3 gadu līdz 25 gadu vecumam, kurš, pamatojoties uz iesniegumu ir uzņemts kādā no Centra interešu izglītības pulciņiem, apmeklē nodarbības, kurā ir mainīgs audzēkņu sastāvs, vai nometnē.
3. Noteikumu pamatuzdevums ir paredzēt priekšnosacījumus sekmīgai interešu izglītības programmu realizācijai.
4. Iekšējās kārtības noteikumu ievērošana nodrošina izglītojamo drošību un tiesību ievērošanu.
5. Noteikumu ievērošana visiem izglītojamajiem ir obligāta.
6. Ar Centra Noteikumiem var iepazīties Centra mājas lapā, Centra informatīvajos stendos, kuri pieejami audzēkņiem un viņu vecākiem, pie pulciņu pedagogiem un Centra administrācijas (Centra direktors, direktora vietnieki).
7. Atbildīgie un kārtība, kādā izglītojamos iepazīstina ar iekšējās kārtības noteikumiem, tiek noteikta ar direktora rīkojumu.
8. Mācību gadu uzsākot, audzēkņi tiek iepazīstināti ar šiem Centra iekšējiem noteikumiem:
   1. par ugunsdrošību (**1. pielikums**) un evakuācijas plānu **(12.pielikums),**
   2. par elektrodrošību (**2. pielikums**),
   3. par pirmās palīdzības sniegšanu (**3. pielikums**),
   4. par ceļu satiksmes drošību (**4. pielikums**),
   5. par audzēkņu higiēnu un darba drošību (**5. pielikums**).
   6. par drošību nodarbību kabinetos un telpās, kurās ir iekārtas un vielas, kas var apdraudēt izglītojamo drošību un veselību **(13.pielikums).**

1. Attiecīgās interešu izglītības programmas skolotājs veic atsevišķu instruktāžu vismaz reizi pusgadā un pirms tādu jaunu darbību uzsākšanas, kuras var apdraudēt izglītojamo drošību un veselību.
2. Par drošību un kārtību ekskursijās un pārgājienos, drošību uz ledus un ūdenskrātuvju tuvumā audzēkņi tiek instruēti pirms katra pārgājiena vai ekskursijas. Instruktāžu veic skolotājs, kurš organizē ekskursiju vai pārgājienu (**6. pielikums**).
3. Par drošību un kārtību Centra pasākumos un ārpus Centra audzēkņi tiek instruēti pirms katra šāda pasākuma. Instruktāžu veic attiecīgās interešu izglītības programmas skolotājs (**7. pielikums**).
4. Par rīcību ekstremālās situācijās (piemēram , ja izcēlies ugunsgrēks, telpās jūtama gāzes smaka, plūdi, vardarbības situācija) un par rīcību nestandarta situācijā (atrodot sprāgstvielas, citas bīstamas/ nezināmas vielas, rīcību plūdu, vētras, pērkona, zemestrīces, meža un kūlas ugunsgrēku gadījumos) (**10. pielikums**). Instruktāžu veic attiecīgās interešu izglītības programmas skolotājs vienu reizi pusgadā.
5. Audzēkņi iepazīšanos ar minētajiem Noteikumiem (izņemot pirmsskolas vecuma bērni) apliecina ar ierakstu “iepazinos”, datumu un savu parakstu nodarbību uzskaites žurnālu instruktāžu lapās vai interešu izglītības skolotāja iesnieguma veidlapā saskaņā ar šo Noteikumu **14. pielikumu**.

**II. Darba organizācija**

1. Centrā ir sešu dienu darba nedēļa.
2. Centra mācību laiku un brīvdienas nosaka Latvijas republikas Izglītības, zinātnes ministrija, Centra Nolikums un Centra darba plāns mācību gadam.
3. Centrā pulciņi notiek pēc nodarbību saraksta, kuru apstiprina direktors. Nodarbību saraksts var mainīties saskaņā ar centra darbības nosacījumu izmaiņām. Nodarbību saraksts pieejams pie Centra ziņojuma dēļa un Centra mājas lapā.
4. Pulciņu nodarbības notiek Centra telpās Altonavas ielā 6, Imantas ielā 11a un Ruses ielā 13, Rīgā.
5. Pulciņu nodarbības ilgums ir 40 minūtes, 5 minūšu starpbrīdis, ko pieskaita nodarbības laikam. Pirmsskolas vecuma bērniem nodarbības ilgums ir 30 minūtes, 10 minūšu starpbrīdis, ko pieskaita nodarbības laikam. Mācību darbu var organizēt apvienojot kopā divas mācību nodarbības. Starp individuālajām nodarbībām var nebūt starpbrīža.
6. Starpbrīžos audzēkņi atstāj nodarbību telpas, interešu izglītības skolotājs izvēdina nodarbību telpu.
7. Centra nodarbību starpbrīžos par kārtību Centra telpā un teritorijā atbild attiecīgais interešu izglītības skolotājs.
8. Audzēkņi ierodas tādā laikā, lai līdz nodarbības sākumam paspētu aiziet uz telpu vai nodarbību vietu un sagatavoties mācību darbam.
9. Pulciņos nodarbības notiek pēc interešu izglītības skolotāju veidotām interešu izglītības programmām. Interešu izglītības programmas tiek realizētas pa mācību gadiem (no septembra līdz maijam ieskaitot), ja nav noteikts savādāk.
10. Nodarbības un organizētie pasākumi Centrā beidzas līdz plkst. 21.00. Izmaiņas darba laikā ir pieļaujamas ar administrācijas atļauju, pamatojoties uz interešu izglītības skolotāja iesnieguma pamata.
11. Par nodarbību izmaiņām informācija pieejama Centra informācijas stendos, mājas lapā vai zvanot pa tālruņiem 67612354 Altonavas ielā 6, 67105436 Imantas ielā 11a un 67404160 Ruses ielā 13.

**III. Izglītojamā tiesības**

1. Pamatojoties uz 17.11.1998. Izglītības likuma 55. pantu ,,Par izglītojamo tiesībām” audzēknim ir tiesības:
   1. brīvi izteikt un aizstāvēt savus uzskatus atbilstoši demokrātijas pamatprincipiem, neaizskarot cilvēka, Centra un valsts cieņu un godu;
   2. saņemt informāciju, kas ir nepieciešama mācību procesam, kā arī ar izglītošanos saistītiem jautājumiem;
   3. izglītošanās procesā izmantot izglītības iestādes telpas, pieejamos mācību līdzekļus, iepriekš saņemot skolotāja atļauju, izrādot saudzīgu attieksmi pret tiem.
2. Ikvienam audzēknim ir tiesības:
   1. iegūt interešu izglītību atbilstoši izvēlētajai programmai un saturīgi pavadīt savu brīvo laiku;
   2. netraucēti strādāt pulciņu nodarbībās, izmantojot tām atvēlēto laiku mācību mērķiem, pilnveidot un attīstīt savas radošās spējas, saņemt adekvātu savu zināšanu, prasmju novērtējumu;
   3. apmeklēt Centru un tā organizētos pasākumus dzīvībai un veselībai drošos apstākļos;
   4. pārstāvēt Centru dažāda mēroga pasākumos, konkursos, skatēs, sacensībās, projektos;
   5. lūgt un saņemt padomu, aizstāvību un atbalstu no Centra pedagoģiskā personāla, atbalsta personāla un citiem audzēkņiem;
   6. saņemt pret sevi cilvēcisku cieņu apliecinošu attieksmi;
   7. attīstīt savas radošās spējas, pilnveidoties kulturālā un tikumiskā gaisotnē;
   8. saņemt neatliekamo medicīnisko palīdzību;
   9. izteikt priekšlikumus Centra dzīves pilnveidošanai;
   10. par sasniegumiem un panākumiem saņemt Centra pateicības, atzinības rakstus un citus apbalvojumus.
3. Ikvienam Centra skolas vecuma audzēknim ir tiesības griezties pie Centra direktora apmeklētāju pieņemšanas laikā ar mutvārdu vai rakstveida iesniegumu, sūdzību vai priekšlikumu, kuru lietvedības pārzinis reģistrē Rīgas domes Lietvedības informatīvajā sistēmā (turpmāk - RD LIS). Iesnieguma izskatīšanas gaita un pieņemtais lēmums tiek fiksēts administrācijas sēdes protokolā. Audzēkņa iesniegumu pēc izskatīšanas tiek glabāti Lietā Nr.V-1/19.
4. Skolas vecuma audzēknis iesniegumā obligāti norāda savu vārdu, uzvārdu, adresi, kontakttālruni, atbildes veidu (rakstiski vai mutiski) un izklāstā lietas būtību, pamatojot to ar konkrētiem faktiem (notikuma laiku, vietu, iesaistītām personām, u.c.). Iesniegumam, sūdzībai un priekšlikumam jābūt parakstītiem. Ja nav ievēroti šajā punktā minētie nosacījumi, Centra direktors ir tiesīgs neizskatīt šādus iesniegums, sūdzību un priekšlikumu. Sūdzību var iesniegt ne vēlāk kā 10 darba dienas pēc fakta konstatācijas.
5. Centra direktors (direktora pienākumu izpildītājs, direktora vietnieki, sociālais pedagogs savas kompetences ietvaros) izskata skolas vecuma audzēkņa iesniegumu nekavējoties, pēc nepieciešamības pārbauda iesniegumā iekļauto informāciju, pieprasa paskaidrojumu no iesaistītām personām, pieņem attiecīgu lēmumu un sniedz iesniedzējam atbildi ne vēlāk kā 3 darba dienu laikā.
6. Ja uz mutvārdu iesniegumu, sūdzību vai priekšlikumu nav iespējams atbildēt tūlīt (iesnieguma, sūdzības vai priekšlikuma izskatīšanai nepieciešama papildu pārbaude, atbildes sagatavošanai nepieciešams ievākt papildu ziņas vai ir citi objektīvi apstākļi), Centra direktors paziņo par to skolas vecuma audzēknim un lietvedības pārzinis noformē mutvārdu iesniegumu, sūdzību vai priekšlikumu rakstveidā.
7. Aizliegts bez iesnieguma iesniedzēja piekrišanas atklāt ziņas par iesnieguma, sūdzības vai priekšlikuma iesniedzēju. Ja iesniedzējs nevēlas, lai iesniegumā, sūdzībā vai priekšlikumā minētie fakti tiktu atklāti citām personām, tas jānorāda iesniegumā, sūdzībā vai priekšlikumā.
8. Pēc nepieciešamības pie iesniegumu, sūdzību vai priekšlikumu izskatīšanas var tikt pieaicināti arī audzēkņa vecāki.
9. Gadījumos, kad sūdzības rezultātā nepieciešams piemērot disciplinārsodus, tie ir piemērojami saskaņā ar Centra Iekšējās kārtības un Darba kārtības noteikumiem.

**IV. Izglītojamā pienākumi**

1. Apgūt interešu izglītību atbilstoši izvēlētajai programmai un atbilstoši savām spējām un interesēm.
2. Apmeklēt regulāri izvēlēto interešu izglītības mācību programmu nodarbības. Kavējuma iemeslus paziņot pirms nodarbībām skolotājam vai centra administrācijai pa tālruņiem 67612354 Altonavas ielā 6, 67105436 Imantas ielā 11a un 67404160 Ruses ielā 13.
3. Uz nodarbībām ierasties savlaicīgi. Nav pieļaujama nepamatota nodarbības sākuma nokavēšana, aiziešana no nodarbības bez skolotāja atļaujas.
4. Pirms nodarbību sākuma gaidīt skolotāju pie attiecīgās nodarbību telpas vai pirmā stāva hallē un skolotāja vadībā doties uz attiecīgo nodarbību telpu.
5. Virsdrēbes un maiņas apavus atstāt garderobē vai virsdrēbēm paredzētajā vietā nodarbību telpās. Vērtīgas mantas un naudu garderobē neatstāt!
6. Mācībām paredzēto laiku veltīt neatlaidīgai un sistemātiskai zinātņu pamatu, patstāvīgā darba iemaņu apguvei, prasmju un zināšanu pielietošanai, redzesloka paplašināšanai.
7. Nodarbībās ievērot disciplīnu, noteikto kārtību, netraucēt citus audzēkņus.
8. Ievērot interešu izglītības skolotāja tiesības uz netraucētu mācību nodarbību organizēšanu un vadīšanu.
9. Ar cieņu izturēties pret Centra darbiniekiem, pulciņa biedriem un citiem Centra audzēkņiem.
10. Uzvesties atbilstoši sabiedrībā vispārpieņemtām morāles un ētikas normām, ar cieņu izturēties pret valsti, sabiedrību, ģimeni, ar vārdiem un uzvedību neaizskart citas personas saistībā ar to izskatu, rasi, tautību, reliģisko pārliecību un citiem uzskatiem.
11. Ievērot un pildīt Centra administrācijas, skolotāju un personāla norādījumus.
12. Apmeklēt un iesaistīties Centra mācību un audzinošos pasākumos, kas notiek mācību procesa ietvaros.
13. Iesaistīties sabiedriski derīgos pasākumos (talkas) Centrā un Centra teritorijā.
14. Pirms nodarbības sākuma informēt skolotāju, ja:
    1. ir aizmirsts kāds nodarbībai (darbam) nepieciešams mācību līdzeklis;
    2. ir slikta pašsajūta.
15. Pārstāvēt Centru dažāda mēroga pasākumos, projektos, konkursos, skatēs, sacensībās.
16. Nodarbību un pasākumu laikā obligāti izslēgt mobilos telefonus vai citus sakaru līdzekļus. Centrā ir aizliegts bez Centra administrācijas (Centra pasākumos) vai interešu izglītības skolotāja (nodarbībās) atļaujas izmantot telefonu, foto/video u.c. iekārtas.
17. Uzturēt kārtību Centrā un Centra teritorijā.
18. Saudzīgi izturēties pret Centra inventāru un materiāli tehniskajiem līdzekļiem. Apzinātas vai nolaidīgas rīcības gadījumā bojātais inventārs jāsalabo vai jāatlīdzina materiālie zaudējumi.
19. Informēt vecākus par saviem sasniegumiem interešu izglītības mācību programmas apguvē, uzvedību, nodarbību kavējumiem. Nodot vecākiem Centra prasītos dokumentus un paziņojumus.
20. Ar savu rīcību un uzvedību neapdraudēt savu un citu cilvēku veselību un dzīvību un nepieļaut emocionālu un fizisku vardarbību.
21. Iepazīties un ievērot iekšējās kārtības noteikumus atsevišķās Centra nodarbību telpās un Centra teritorijā.
22. Ievērot un pildīt direktora rīkojumus un pedagoģiskās padomes lēmumus un citus audzēkņiem saistošos noteikumus, par kuriem viņi tiek informēti.
23. Sasveicināties ar pulciņa biedriem, Centra darbiniekiem un citiem pieaugušajiem Centra telpās un teritorijā.

**V. Pamatnoteikumi audzēkņu drošībai un veselībai**

1. Visi Noteikumi audzēkņu drošībai un veselībai ir attiecināmi gan uz mācību laiku, gan uz mācību nodarbību starplaiku.
2. Audzēknim ir pienākums ievērot īpašus noteikumus par rīcību visu nodarbību telpās, aktu zālē, garderobē, sacensībās, dažāda veida un mēroga pasākumos Centrā un ārpus Centra, ārkārtas situācijās, par to parakstoties pēc instruktāžas saņemšanas**.**
3. Aizliegts fiziski, emocionāli un psiholoģiski ietekmēt pulciņa biedrus u.c. personas. Šī punkta neievērošanas gadījumā, Centrs rīkojas atbilstoši Rīcības plānam, ja izglītības iestādē konstatē emocionālu, fizisku vardarbību starp izglītojamiem (**8.pielikums**).
4. Ārkārtas situācijās, ja konstatēta emocionālā vai fiziskā vardarbība, kura apdraud audzēkņu veselību un dzīvību, rīkojas atbilstīgi rīcības plānam (**8. pielikums**).
5. Aizliegts piesavināties citu personu lietas.
6. Starpbrīžos audzēkņiem ir ieteicams atstāt nodarbību telpas un atvērt telpas logus vēdināšanas režīmā un uzturēties hallē.
7. Centra telpās nav atļauts skriet (izņemot nodarbības, ja skolotājs ir uzdevis uzdevumu, kura veikšanai nepieciešams ātri skriet), grūstīties vai citādi pielietot pret otru personu fizisku spēku, kā arī skaļi kliegt.
8. Centra teritorijā un telpās aizliegts ienest, lietot un pārdot apreibinošas vielas (nikotīnu, narkotiskās, psihotropās, apreibinošās un toksiskās vielas, tajā skaitā elektroniskās cigaretes) vai atrasties centra telpās un/vai teritorijā šo vielu iedarbībā. Šī punkta neievērošanas gadījumā, Centrs rīkojas atbilstoši Rīcības plānam, ja izglītības iestādē konstatē vai ir aizdomas, ka izglītojamie lieto, glabā vai izplata atkarību izraisošas vielas (**9. pielikums**).
9. Centra teritorijā un telpās aizliegts ienest, lietot, glabāt, nodot citām personām un pārdot viegli eksplodējošas vielas un lietas (gāzes baloniņus, gāzes pistoles, šaujamieročus un aukstos ieročus vai tml.), kas tiek uzskatītas par bīstamām audzēkņu veselībai, drošībai un dzīvībai.
10. Audzēkņiem ir aizliegts kāpt uz palodzēm, galdiem, krēsliem, kāpņu un norobežojošajām margām.
11. Audzēknim ir jāievēro instruktāžas par drošību un noteiktie pasākumi ugunsgrēka, nelaimes un citos ārkārtējos gadījumos, par ko audzēkņi ir informēti noteiktajā kārtībā. Evakuācijas plāni un informācija par operatīvo dienestu izsaukšanu atrodas visos Centra gaiteņos, kā arī nodarbību telpās.
12. Centrā ir aizliegts ienest uz mācību procesu neattiecināmus priekšmetus un vielas.
13. Centrā jāierodas tīrā un sakoptā lietišķi ikdienišķā stila, nodarbībām atbilstošā apģērbā: uz deju nodarbībām – attiecīgā deju apģērbā un apavos; apavus lietot atbilstoši sezonai un laika apstākļiem, kas nerada labvēlīgus apstākļus infekcijām, traumām un nevar būt par šķērsli ātrai evakuācijai. Veselības un higiēnas nolūkos nodarbību telpās jāizmanto maiņas apavi.
14. Centrā audzēkņiem jāievēro personas higiēna un darba higiēna **(5. pielikums).**
15. Centra telpās ir aizliegts bez atļaujas uzturēties nepiederošām personām, kā arī ir aizliegts uzaicināt uz centru vai nodarbībām nepiederošas personas bez saskaņošanas ar Centra administrāciju vai attiecīgo interešu izglītības skolotāju.
16. Nepiederošas personas, ierodoties Centrā ievēro kārtību, kādā izglītības iestādē uzturas izglītojamo vecāki un citas personas (**11**.**pielikums).**
17. Evakuācijas trauksmes gadījumā jārīkojas saskaņā ar noteikto evakuācijas plānu **(12. pielikums).**

**VI. Izglītojamā likumisko pārstāvju pienākumi un tiesības**

1. Par audzēkņu drošību ierodoties uz nodarbībām atbild likumiskie pārstāvji vai viņu pilnvarotie pieaugušie (turpmāk – Vecāki).
2. Pirmsskolas vecuma bērnus uz nodarbībām jāatved un no tām jāaizved vecākiem, par to informējot pulciņa pedagogu.
3. Vecāki nodarbību laikā bērnu gaida vestibilā, netraucējot nodarbību norisi ar skaļu runāšanu un uzvedību.
4. Vecāki seko līdzi un atbild par sava bērna regulāru un sistemātisku nodarbību apmeklēšanu, viņa sasniegumiem nodarbību un pasākumu laikā.
5. Vecāku un audzēkņu pienākums ir ziņot pulciņa skolotājam vai Centra administrācijai pa tālruņiem 67612354, Altonavas ielā 6, 67105436, Imantas ielā 11a un 67404160, Ruses ielā 13 par audzēkņa neierašanos uz nodarbībām.
6. Vecāki kopā ar bērniem iepazīstas, pārrunā un ievēro Centra iekšējās kārtības noteikumus.
7. Vecāki ir aicināti piedalīties centra rīkotajos pasākumos un atklātajās nodarbībās, ievērojot šos Noteikumus un kārtību, kādā izglītības iestādē uzturas izglītojamo vecāki un citas personas **(11.pielikums**).
8. Audzēkņu vecāki ar Noteikumiem tiek iepazīstināti pie pulciņu skolotājiem un vecāku sapulcēs.

**VII. Atbildība par noteikumu pārkāpumiem**

1. Katrs audzēknis personīgi atbild par sava darba rezultātiem, uzvedību, darba drošības noteikumu, kā arī iekšējās kārtības noteikumu ievērošanu.
2. Ja izglītojamais nepilda Centra Noteikumus un pārkāpumu gadījumā, izvērtējot pārkāpuma raksturu un tālāko darbību, lieta tiek risināta šādā kārtībā:
   1. audzēknim tiek izteikts mutisks aizrādījums un notiek pulciņa skolotāja individuāla saruna ar izglītojamo;
   2. sociālā pedagoga saruna ar vecākiem un audzēkni, uzaicinot uz administrācijas sēdi audzēkni un vecākus;
   3. jautājuma skatīšana Centra administrācijas sēdē, piedaloties visām iesaistītajām pusēm;
   4. par situāciju tiek ziņots ārpus iestādes institūcijām.
3. Par atkārtotiem vai rupjiem Centra iekšējo normatīvo aktu pārkāpumiem var rosināt jautājumu par audzēkņa atskaitīšanu. Kārtība var tikt noteikta citāda, ņemot vērā konkrēto situāciju.
4. Ļaunprātīgas ēku, telpu, inventāra bojāšanas gadījumā audzēknis vai viņa vecāki sedz remonta izdevumus vai iegādājas jaunu sabojātā inventāra vietā, kā arī sedz ar inventāra transportēšanu un uzstādīšanu saistītos izdevumus.

**VIII. Noslēguma jautājumi**

1. Izmaiņas Noteikumos var ierosināt Centra darbinieki un audzēkņu vecāki.
2. Centra Noteikumus vai to grozījumus apstiprina direktors.
3. Noteikumi stājas spēkā parakstīšanas brīdī.

Direktore M. Vilciņa- Rugāja

Ozola 67612354

1.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**UGUNSDROŠĪBAS NOTEIKUMI AUDZĒKŅIEM**

(Instrukciju sarakstā Nr.3)

1. Pārdaugavas bērnu un jauniešu centra "Altona" (turpmāk – Centra) telpās un teritorijā **ir aizliegts:**
   1. smēķēt;
   2. lietot šķiltavas, sērkociņus;
   3. dedzināt sveces;
   4. ienest un lietot sprāgstošas, viegli uzliesmojošas vielas, priekšmetus, jebkāda veida pirotehniskos u. c. ugunsbīstamus materiālus;
   5. kurināt ugunskuru, dedzināt pērno zāli, papīrus;
   6. aizšķērsot ielu, ietvi un durvis, novietojot audzēknim piederošos transporta līdzekļus tam neparedzētā vietā ( velosipēdus, skrejriteņus, elektroskūterus u.c.);
   7. aizšķērsot evakuācijas ceļus (gaiteņus, kāpņu telpas, koridorus), ejas un izejas ar somām un mantām.
2. Nodarbību un pasākumu laikā elektroierīces izmantot tikai skolotāja vadībā, ar skolotāja atļauju.
3. Elektroiekārtu, elektroierīču ekspluatācijā aizliegts:
   1. izmantot vadus ar bojātu izolāciju;
   2. izmantot bojātas rozetes;
   3. izmantot bojātas elektroiekārtas.
   4. atstāt bez uzraudzības elektriskajam tīklam pievienotas elektroierīces.
4. Pasākumu laikā aizliegts izmantot gaismas efektus, lietojot ķīmiskas vielas un pirotehniku.

**AUDZĒKŅA RĪCĪBA UGUNSGRĒKA GADĪJUMĀ**

1. Ja audzēknis pamana ugunsgrēka izcelšanos vai ugunsdrošības noteikumu pārkāpumu, kā rezultātā var izcelties ugunsgrēks, viņa PIENĀKUMS ir nekavējoties ziņot jebkuram Centra darbiniekam vai pieaugušajam, kuru ir sastapis.
2. Ja nav pieaugušā klātbūtne, ugunsgrēka gadījumā zvanīt 112 un nosaukt:

**adresi – RĪGA, Altonavas iela 6, Imantas iela 11a, Ruses iela 13;**

**kas deg;**

**savu vārdu un uzvārdu, tālruņa numuru;**

**klausuli pirmais noliek Valsts ugunsdzēsības un glābšanas dienesta dispečers.**

1. Ja ugunsgrēks ir izcēlies nodarbību laikā, tad audzēkņiem ir stingri jāievēro skolotāja norādījumi, jo viņš organizē un atbild par audzēkņu grupas evakuāciju nodarbības laikā atbilstoši evakuācijas plānam.
2. Ja ugunsgrēka gadījumā pirms nodarbībām audzēkņi atrodas telpās (gaiteņos, vestibilā), jāiet uz tuvāko nodarbību telpu, kur jāpilda tā pedagoga norādījumi, kas tajā brīdī tur atrodas.
3. Iziet no Centra ēkas nepieciešams organizēti un ātri. Ja audzēknis ugunsgrēka sākšanās brīdī atrodas ārpus Centra telpām, aizliegts ieiet ēkā.

Direktore M. Vilciņa- Rugāja

Ozola 67612354

2.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**ELEKTRODROŠĪBAS NOTEIKUMI AUDZĒKŅIEM**

(Instrukciju sarakstā Nr. 4)

1. **Vispārējie jautājumi**
   1. Pārkāpjot elektrodrošības noteikumus, var iegūt elektrotraumu; strāva ejot cauri cilvēka ķermenim, iedarbojas ķīmiski, bioloģiski un termiski; var iegūt elektriskās strāvas triecienu un traumas.
   2. Elektriskās strāvas trieciens var izraisīt samaņas zudumu, elpošanas ceļu paralīzi, nervu sistēmas traucējumus, elektrotraumas gadījumā var tikt bojāta āda, muskuļaudi, asinsvadi, nervu šķiedras, var iegūt apdegumus.
2. **Pasākumi, lai izvairītos no elektrotraumām:**
   1. elektriskās ierīces drīkst pieslēgt pie strāvas avota tikai skolotājs;
   2. ja konstatēti elektrisko ierīču, slēdžu, rozešu, vadu bojājumi, nekavējoties jāziņo skolotājam;
   3. neaiztikt mitrām un slapjām rokām elektriskās ierīces, slēdžus, rozetes, vadus;
   4. ja jūtama elektrovadu izolācijas deguma smaka, nekavējoties jāziņo skolotājam.
3. **Elektroiekārtu, elektroierīču ekspluatācijā aizliegts:**
   1. izmantot vadus ar bojātu izolāciju;
   2. izmantot bojātas rozetes un bojātas elektroierīces;
   3. atstāt bez uzraudzības elektriskajam tīklam pievienotas elektroierīces.
4. Beidzot lietot elektroierīci, vispirms to izslēdz, pēc tam pieturot kontaktligzdu, izņem kontaktdakšu. Aizliegts ievietot rozetēs nestandarta kontaktdakšas, svešķermeņus.
5. Aizliegts atvērt elektrosadales skapja, elekrotranformatora durvis.
6. Elektroaizdegšanās gadījumā kategoriski aizliegts dzēst uguni ar ūdeni.
7. Pēdējam aizejot no telpas, izslēgt gaismu.
8. Netuvoties uz zemes guļošie elektrības vadiem, neaiztikt tos. Par tiem nekavējoties jāziņo jebkuram pieaugušajam.
9. Ja pamani, ka kāds cilvēks ir guvis elektrotraumu, nekavējoties jāziņo jebkuram pieaugušajam.
10. Ja nav pieaugušā klātbūtne, ugunsgrēka gadījumā zvanīt 112 un nosaukt: adresi – RĪGA, Altonavas iela 6, Imantas iela 11a, Ruses iela 13; kas deg; savu vārdu un uzvārdu, tālruņa numuru; klausuli pirmais noliek Valsts ugunsdzēsības un glābšanas dienesta dispečers.

Direktore M.Vilciņa- Rugāja

Ozola 67612354

3.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**INSTRUKCIJA audzēkņiem par pirmās palīdzības sniegšanu**

(Instrukciju sarakstā Nr.2)

1. **Vispārīgie noteikumi**
   1. Cietušais – jebkurš Centra bērns, jaunietis vai pieaugušais, kas ir guvis traumu Centra telpās vai teritorijā, kuras rezultātā ir būtiski ietekmēta cilvēka pašsajūta, un ir zaudējis spējas pastāvīgi pārvietoties, strauji pasliktinājies veselības stāvoklis, vai sūdzas par pēkšņām sāpēm bez ārēji redzama iemesla.
   2. Trauma- sasitums, brūce ar asiņošanu, apdegums, apsaldējums, saindēšanās, elektriskās strāvas trieciens, acu trauma, lūzums, izmežģījums, saules un karstuma dūriens, samaņas zaudēšana.
   3. Smagu un dzīvībai bīstamu traumu gadījumos, ja palīdzības sniegšana nav paša vai Centra medicīnas māsas spēkos, cietušais jānogādā medpunktā, izsaucot neatliekamo medicīnisko palīdzību pa tālruni **113 un nosaukt:**

**adresi – RĪGA, Altonavas iela 6, Imantas iela 11a, Ruses iela 13;**

**kas noticis;**

**savu vārdu un uzvārdu, tālruņa numuru;**

**klausuli pirmais noliek Neatliekamās medicīniskās palīdzības dienesta dispečers.**

* 1. Pirms ārsta ierašanās obligāti ir jāsniedz medicīniskā palīdzība un jāuztur saskarsme ar cietušo.

1. **Cietušā rīcība**
   1. Cietušais vēršas pēc palīdzības pie jebkura tuvumā esoša Centra darbinieka vai pieaugušā, izstāstot, kas noticis, kur sāp.
   2. Cietušais turpina uzturēt saskarsmi ar palīdzības sniedzēju.
2. **Palīdzības sniedzēja rīcība**
   1. Palīdzības sniedzējs novērtē situāciju, ja iespējams, nogādā cietušo telpā.
   2. Ar citu tuvumā esošo pieaugušo cilvēku palīdzību sauc medicīnas māsu vai Centra darbinieku ar “Pirmās palīdzības aptieciņu”.
   3. Uztur saskarsmi ar cietušo līdz ierodas medicīnas māsa vai Centra darbinieks, kas sniegs palīdzību cietušajam.
3. **Centra darbinieka rīcība**
   1. Centra darbinieks novērtē situāciju, ja iespējams, nogādā cietušo medicīnas māsas kabinetā.
   2. Ar citu tuvumā esošo pieaugušo cilvēku palīdzību sauc medicīnas māsu vai Centra darbinieku ar “Pirmās palīdzības aptieciņu”.
   3. Sniedz cietušajam neatliekamo palīdzību savu zināšanu un prasmju robežās vai veicot pasākumu kompleksu, lai saglabātu cietušā dzīvību, vai zvana **neatliekamās medicīniskās palīdzības brigādei pa tālruni 113.**
   4. Ziņo par notikušo Centra vadībai.
   5. Ar audzēkņa pulciņa skolotāja palīdzību ziņo par negadījumu audzēkņa vecākiem.
   6. Paliek kopā ar cietušo līdz ierodas NMP brigāde vai audzēkņa vecāki.

Direktore M. Vilciņa- Rugāja

Ozola 67612354

4.pielikums

02. 09. 2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**instruktāža audzēkņiem par ceļu satiksmes noteikumiem**

(Instrukciju sarakstā Nr. 5)

1. Vispārīgie jautājumi
2. Dodoties ar grupu vai pulciņu ekskursijā, pārgājienā, plenērā ārpus Centra teritorijas kājām, ar sabiedrisko transportu vai ar nomātu pasažieru pārvadājumiem paredzēto transporta līdzekli, **audzēkņa pienākums ir ievērot ceļu satiksmes noteikumus gājējiem, pasažieriem un velosipēdu vadītājiem.**
3. Interešu izglītības programmas pulciņa skolotājs veic instruktāžu pirms katras pulciņa ekskursijas, pārgājiena, plenēra, un audzēknis ar savu parakstu apliecina, ka ir iepazinies ar Ceļu satiksmes noteikumiem.
4. Ceļu satiksmes noteikumi gājējiem, pasažieriem, riteņbraucējiem
5. **Gājējiem atļauts**
   1. Audzēkņiem jāpārvietojas pa ietvi, gājēju ceļu vai gājēju un velosipēdu ceļu, bet ja to nav - pa ceļa nomali. Ārpus apdzīvotām vietām gājējiem, kuri iet pa brauktuves malu vai ceļa nomali, jāpārvietojas pretim transportlīdzekļa braukšanas virzienam, bet personām, kuras brauc ar velosipēdu, mopēdu pa brauktuves malu vai ceļa nomali, jāpārvietojas citu transportlīdzekļu braukšanas virzienā.
   2. Bērnu grupas atļauts vest tikai diennakts gaišajā laikā pa ietvēm, gājēju ceļiem vai gājēju un velosipēdu ceļiem, bet ja to nav - pa ceļa nomali transportlīdzekļu braukšanas virzienā kolonnā ne vairāk par diviem bērniem rindā.
   3. Kolonnas priekšā un aizmugurē tās kreisajā pusē jāatrodas pieaugušajiem, kas to pavada, ar sarkaniem karodziņiem.
   4. Gājējiem brauktuve jāšķērso pa gājēju pārejām (pazemes vai virszemes), bet ja to nav - krustojumos pa ietvju vai ceļa nomaļu iedomāto turpinājumu. Ja redzamības zonā gājēju pārejas vai krustojuma nav, brauktuvi atļauts šķērsot taisnā leņķī attiecībā pret brauktuves malu vietās, kur ceļš labi pārredzams uz abām pusēm.
   5. Vietās, kur ceļu satiksme tiek regulēta, gājējiem jāvadās pēc satiksmes regulētāja vai gājēju luksofora signāliem, bet ja tādu nav - pēc transportlīdzekļu satiksmes regulēšanas luksofora signāliem.
   6. Citos gadījumos gājēji drīkst iziet uz brauktuves tikai pēc tam, kad ir novērtējuši attālumu līdz transportlīdzekļiem, kas tuvojas, kā arī novērtējuši to braukšanas ātrumu un pārliecinājušies, ka brauktuves šķērsošana nav bīstama un ka netiks traucēta transportlīdzekļu satiksme. Pārgājienos un ekskursijās to dara pedagogs.
   7. Gājēji uz brauktuves nedrīkst kavēties vai bez vajadzības apstāties. Gājējiem, kuri nav paguvuši šķērsot brauktuvi, jāapstājas uz “drošības saliņas”, bet ja tās nav, gājējiem atļauts apstāties vietā, kur transporta plūsmas sadalās pretējos virzienos.
   8. Gājēji drīkst turpināt šķērsot brauktuvi tikai pēc tam, kad ir pārliecinājušies, ka tas nav bīstami.
   9. Gājējiem aizliegts šķērsot brauktuvi ārpus gājēju pārejas, ja ceļam ir sadalošā josla, vai vietās, kur uzstādīti nožogojumi gājējiem vai ceļu nožogojumi.
   10. Ja tuvojas operatīvais transportlīdzeklis, gājējiem jāatturas šķērsot brauktuvi, bet gājējiem, kuri atrodas uz brauktuves, jādod ceļš minētajam transportlīdzeklim.
   11. Gaidīt autobusu, trolejbusu, tramvaju vai taksometru atļauts tikai uz iekāpšanas laukumiem, bet ja to nav - uz ietves vai ceļa nomales.
   12. Tramvaja pieturās, kur nav iekāpšanas laukumu, uziet uz brauktuves, lai iekāptu tramvajā, drīkst tikai tad, kad tramvajs pilnīgi apstājies. Pēc izkāpšanas no tramvaja gājējiem brauktuve jāatbrīvo.
6. **Gājējiem aizliegts**
   1. šķērsot brauktuvi ārpus gājēju pārejas, ja ceļam ir sadalošā josla, vai vietās, kur uzstādīti nožogojumi gājējiem vai ceļu nožogojumi;
   2. šķērsot brauktuvi ārpus gājēju pārejas, ja ceļam, kur ceļu satiksme notiek divos virzienos, ir četras vai vairākas braukšanas joslas;
   3. iziet uz brauktuves, nepārliecinoties par to, vai netuvojas transportlīdzekļi, aiz stāvoša transportlīdzekļa vai cita šķēršļa, kas ierobežo redzamību.
   4. Ja tuvojas operatīvais transportlīdzeklis, gājējiem aizliegts iziet uz brauktuves, bet gājējiem, kuri atrodas uz brauktuves, jādod ceļš minētajam transportlīdzeklim.
   5. Gaidīt pasažieru sabiedrisko transportlīdzekli atļauts tikai uz iekāpšanas laukumiem, bet, ja to nav, uz ietves vai nomales.
   6. Tramvaja pieturās, kur nav iekāpšanas laukumu, uziet uz brauktuves, lai iekāptu tramvajā, drīkst tikai tad, kad tramvajs pilnīgi apstājies. Pēc izkāpšanas no tramvaja gājējiem brauktuve jāatbrīvo.
7. **Pasažieriem atļauts**
   1. iekāpt transportlīdzeklī un izkāpt no tā tikai pēc tam, kad transportlīdzeklis pilnīgi apstājies. Tas jādara no ietves, iekāpšanas laukuma vai nomales puses. Ja no ietves, iekāpšanas laukuma vai nomales puses iekāpt bezsliežu transportlīdzeklī vai izkāpt no tā nav iespējams, to drīkst izdarīt no brauktuves puses, ja tas nav bīstami un nerada traucējumus citu transportlīdzekļu braukšanai.
   2. Pasažieriem, kuru sēdvietas aprīkotas ar drošības jostām, braukšanas laikā jābūt piesprādzētiem.
8. **Pasažieriem aizliegts**
   1. braukšanas laikā traucēt transportlīdzekļa vadītāju vai novērst viņa uzmanību;
   2. atvērt braucoša transportlīdzekļa durvis;
   3. tvert apturēta transportlīdzekļa durvis, ja tas apdraud ceļu satiksmes drošību vai traucē citus ceļu satiksmes dalībniekus;
   4. atstāt sēdvietu bez uzaicinājuma, ja transportlīdzeklis apturēts pēc policijas darbinieka, Autotransporta inspekcijas amatpersonas (pasažieru un kravas autopārvadājumu kontroles laikā) vai robežsarga (pierobežā) pieprasījuma.
9. **Prasības velosipēdu vadītājiem**
   1. Braukt ar velosipēdu pa brauktuvi vai ceļa nomali atļauts personām, kas nav jaunākas par 12 gadiem, ar mopēdu - personām, kas nav jaunākas par 14 gadiem.
   2. Šajā gadījumā velosipēda vai mopēda vadītājam jābūt klāt velosipēda (mopēda) vai jebkura mehāniskā transportlīdzekļa vadītāja apliecībai.
10. **Atļauts velosipēdu vadītājiem**
    1. Braukt ar velosipēdu pa brauktuvi vai ceļa nomali pilngadīgas personas pavadībā atļauts bērniem, kas nav jaunāki par 7 gadiem. Dzīvojamās zonās un daudzdzīvokļu namu pagalmos bērniem neatkarīgi no to vecuma braukt ar velosipēdu atļauts patstāvīgi.
    2. Velosipēdam un mopēdam jābūt tehniskā kārtībā.
    3. Velosipēdam jābūt aprīkotam ar bremzēm, zvanveida skaņas signālu un gaismas atstarotājiem: priekšpusē - baltu, aizmugurē - sarkanu, abos sānos (riteņu spieķos) un pedāļos (priekšpusē un aizmugurē) - diviem oranžiem (dzelteniem).
    4. Velosipēdu piekabēm aizmugurē jābūt sarkanam gaismas atstarotājam.
    5. Velosipēdu vadītājiem pa ceļu atļauts braukt vienā rindā iespējami tuvāk brauktuves labajai malai. Netraucējot gājējus, atļauts braukt pa ceļa nomali, bet velosipēdu vadītājiem - arī pa ietvi.
    6. Velosipēdu vadītāji treniņnodarbību laikā vai organizētu sacensību laikā, ja tos noteiktā kārtībā pavada speciāli aprīkoti automobiļi, drīkst neievērot šajā punktā, kā arī “*CEĻU SATIKSMES NOTEIKUMU”*  162. un 164.punktā minētās prasības, ja tiek nodrošināta ceļu satiksmes drošība.
    7. Vietās, kur ārpus krustojumiem velosipēdu ceļš šķērso brauktuvi un ceļu satiksme netiek regulēta, velosipēdu un mopēdu vadītājiem jādod ceļš transportlīdzekļiem, kas brauc pa šķērsojamo ceļu.
    8. Nogriezties pa kreisi vai apgriezties braukšanai pretējā virzienā ārpus krustojuma velosipēdu vadītājiem atļauts tikai no brauktuves labās malas (labās nomales), dodot ceļu tajā pašā virzienā un pretim braucošajiem transportlīdzekļiem.
    9. Nogriežoties pa kreisi krustojumā, velosipēdu vadītājiem brauktuvju krustošanās vieta jāšķērso pa brauktuvju labo malu, iepriekš pārliecinoties par ceļu satiksmes drošību un dodot ceļu tajā pašā virzienā braucošajiem transportlīdzekļiem un tiem ceļu satiksmes dalībniekiem, kam saskaņā ar braukšanas noteikumiem krustojumos ir priekšroka.
11. **Velosipēdu vadītājiem aizliegts**
    1. braukt, neturot stūri;
    2. braukt, turoties pie cita braucoša transportlīdzekļa;
    3. pārvadāt kravu, kas traucē vadīšanu vai apdraud citus ceļu satiksmes dalībniekus;
    4. vest ar velosipēdu pasažierus, izņemot bērnus vecumā līdz septiņiem gadiem, ja ir iekārtoti papildu sēdekļi un droši kāpšļi kāju atbalstam;
    5. braukt pa ceļu, ja tam blakus atrodas velosipēdu ceļš;
    6. vilkt velosipēdus kā arī citus transportlīdzekļus, izņemot piekabes, kas izgatavotas speciāli šim nolūkam;
    7. braukt ar velosipēdu bez aizsargķiveres vai ar neaizsprādzētu galvā uzliktās aizsargķiveres siksnu.
    8. Bērnus vecumā līdz septiņiem gadiem atļauts pārvadāt tikai pilngadīgām personām

Direktore M. Vilciņa- Rugāja

Ozola 67612354

5.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**Instruktāža audzēkņiem par darba drošību un darba higiēnu**

(Instrukciju sarakstā Nr. 2)

* 1. **Darba vides riska faktori:**
* slidena grīda;
* šaura darba vietas platība;
* elektriskās strāvas iedarbība, pieskaroties strāvu vadošajām daļām, elektroierīču aprīkojumu bojājumi;
* neapgaismota vai slikti apgaismota darba vieta;
* nejauša priekšmetu, darbarīku, inventāra krišana vai apgāšanās;
* paaugstināta gaisa putekļainība;
* neapmierinošs mikroklimats ( temperatūra, relatīvais mitrums, caurvējš)
* augsta nervu piepūle;
* pārlieku liela redzes piepūle;
* nejaušas sadursmes;
* troksnis;
* nepietiekama kustību aktivitāte vai fiziska pārpūle.
  1. **Pirms nodarbības:**
* nodarbību telpās nedrīkst atrasties virsdrēbēs, izņemot gadījumus kad telpas gaisa temperatūra ir zemāka par noteikto normu ( 18 0 C), vai ar skolotāja atļauju;
* garderobē novilkt virsdrēbes, pārvilkt maiņas apavus, tos nododot maisiņā.
* uz sporta nodarbībām pārģērbt sporta tērpu vai kimono, sporta apavus;
* pirms nodarbībām uzturēties foajē;
* ienākt nodarbību telpā tikai ar pedagoga uzaicinājumu;
* paņemt no norādītās vietas sev nodarbībai nepieciešamo mācību inventāru, materiālus;
* raudzīties, lai būtu pietiekošs apgaismojums, nepieciešamības gadījumā jautāt skolotājam ieslēgt papildapgaismojumu;
* ievērot darbarīku un instrumentu darba drošības noteikumus;
* instrumentus, inventāru un mācību materiālus izmantot tikai tam paredzētajam mērķim;
* nesākt darbu ar elektroinstrumentiem, elektroiekārtām un darbagaldiem, pirms nav bijusi iepazīšanās ar iekārtas darba drošības noteikumiem;
* iepazīties ar galda spēles noteikumiem vai inventāra lietošanas noteikumiem, pirms to izmanto nodarbībā.
  1. **Nodarbību laikā:**
* inventāru, grāmatas, instrumentus u. c. mācību materiālus izmantot tikai ar pedagoga atļauju;
* saudzīgi lietot inventāru, neplēšot un nemētājot tā detaļas; .
* nodarbībās izmantojamos priekšmetus, vielas un materiālus nelikt mutē ( neēst, nedzert).
* būt piesardzīgam un uzmanīgam, netraucēt citus nodarbību laikā ar skaļu runāšanu, klaigāšanu, nevajadzīgu staigāšanu pa telpu;
* būt uzmanīgam pret nodarbībā blakusesošo partneri, kontrolēt savas emocijas;
* nesēdēt uz bojātiem krēsliem, neatstāt bojātus krēslus, lai uz tiem nejauši neuzsēstos kāds cits, nodot tos pedagogam;
* nevērt logus bez pedagoga atļaujas;
* ja nevar aizsniegt plauktā priekšmetu, vai ir nepieciešams pakāpties, lai paņemtu no plauktiem vai noliktu uz plauktiem grāmatas vai citus priekšmetus, jālūdz palīdzība pedagogam;
* aizliegts pakāpšanās mērķim izmantot galdu, krēslus vai citus nestabilus priekšmetus.
* sekot tīrībai nodarbību vietā, atkritumus izmest papīrgrozā;
* par konstatētajiem bojājumiem inventāram un novērotajiem citu audzēkņu pārkāpumiem nekavējoties ziņot pedagogam;
* ja pasliktinās pašsajūta, jebkura nodarbe tūlīt jāpārtrauc, un jāvēršas pēc palīdzības pie studijas pedagoga;
  1. **Personīgā higiēna**

4.1. Audzēkņa pienākums:

* uz nodarbībām ierasties tīrā, kārtīgā apģērbā.
* ievērot higiēnas pamatprasības, rūpēties par ķermeņa tīrību.
* pēc tualetes apmeklējuma mazgāt rokas.
* nepieciešamības gadījumā lietot vienreizējos kabatas lakatiņus un salvetes.
* parādoties pirmajiem slimības simptomiem, informēt pedagogu par pašsajūtu, lai var pārtraukt nodarbību, un kopā ar vecākiem ( pieaugušo) doties mājup.
* slimības gadījumā neapmeklēt nodarbības.

Direktore M. Vilciņa- Rugāja

Ozola 67612354

6.pielikums

02. 09. 2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**Instruktāža audzēkņiem par drošību un kārtību ekskursijās un pārgājienos, drošību uz ledus un ūdenskrātuvju tuvumā**

(Instrukciju sarakstā Nr. 5)

1. Ejot pārgājienos un pastaigās, braucot ekskursijās un izbraukuma pasākumos jāievēro:

* ceļu satiksmes noteikumi (skat. pielikumu Nr. 4) ;
* drošības noteikumi, sastopoties ar sprāgstvielām (skat. pielikumu Nr. 10);
* drošības noteikumi, peldoties vai braucot ar laivu;
* drošības noteikumi, atrodoties uz ūdenskrātuvju ledus vai to tuvumā;

1. Pirms pārgājiena, pastaigas vai ekskursijas jāiepazīstas ar:

* dabas aizsardzības prasībām;
* vietējiem indīgiem augiem;
* vietējiem indīgiem dzīvniekiem, infekcijas slimību pārnēsātājiem un izplatītājiem.

1. Pirms ekskursijas sākuma pierakstīt skolotāja mobilā tālruņa numuru.
2. Dodoties ekskursijā, pārgājienā vai pastaigā ģērbt sezonai un laika apstākļiem atbilstošu apģērbu, apaut izturīgus, ērtus apavus, uzvilkt kājās zeķes.
3. Neplīstošā traukā paņemt līdzi dzeramo ūdeni.
4. Ugunskuru drīkst kurināt tikai pedagoga klātbūtnē šīm nolūkam ierādītās vietās.
5. Ugunskura iekuršanai nedrīkst izmantot viegli uzliesmojošas vielas un materiālus.
6. Beidzot kurināt ugunskuru, tas jāaplej ar ūdeni vai jāapber ar smiltīm tā, lai nebūtu redzami ceļamies dūmi no oglēm vai nesadegušām pagalēm.
7. Ekskursijas, pārgājiena vai pastaigas laikā kategoriski aizliegts:

* ēst nepazīstamus augus;
* novilkt apavus un staigāt basām kājām;
* dzert ūdeni no atklātām ūdenstilpnēm,
* ēst sniegu,
* staigāt pa ūdens tilpņu ledu.

1. Jebkuras traumas vai noguruma gadījumā griezties pie pedagoga, kuram ir aptieciņa pirmās palīdzības sniegšanai.
2. Precīzi izpildīt visus pedagoga norādījumus.
3. Neatdalīties no grupas, ievērot noteikto kustības intervālu.
4. Nekāpt kokos.
5. Negaisa laikā nestāvēt zem kokiem.
6. Izbraukuma pasākuma/ sacensību laikā:

* uzvesties atbilstoši sabiedrībā vispārpieņemtām uzvedības normām;
* izpildīt pedagoga norādījumus.
* nepieskarties elektroaparatūrai un vadiem;
* neskraidīt un negrūsties;
* bez īpašas nepieciešamības nelietot mobilos tālruņus.

1. Minimālais pedagogu skaits, atbilstoši pasākuma veidam un audzēkņu vecumam: divi pieaugušie uz 15 audzēkņiem.
2. **Noteikumi uz ūdens:**
   1. Drīkst peldēties tikai ar pedagoga atļauju, viņa klātbūtnē un stingri norādītā vietā.
   2. Aizliegts peldēties, ja audzēknis ir sakarsis vai sasvīdis.
   3. Aizliegts strauji mesties ūdenī, jāieiet pakāpeniski.
   4. Aizliegts grūst no krasta ūdenī citus audzēkņus.
   5. Aizliegts traucēt citiem audzēkņiem brīvi peldēties.
   6. Aizliegts ienirstot ilgi uzturēties zem ūdens.
   7. Aizliegts tuvoties garāmbraucošam ūdens transportam.
3. Dodoties uz peldvietu, pedagogam jānodrošina glābšanas riņķis.
4. **Noteikumi uz ledus:**
   1. Aizliegts staigāt pa ledu bez pedagoga atļaujas un klātbūtnes.
   2. Dodoties uz ledus, pedagogam jānodrošina glābšanas līdzeklis – virve ar mezgliem.
   3. Līdzpaņemtie mobilie telefoni jāievieto ūdensnecaurlaidīgā iepakojumā.
   4. Jāpaziņo vecākiem par maršrutu un plānoto atgriešanās laiku.
   5. Ja ledus ir ielūzis un bērns ir āliņģī, viņam jāizplēš rokas sānis, balstoties uz ledus; tad jāpagriežas uz muguras tā, lai galva/pleci atbalstītos uz ledus malas.
   6. Palīdzības sniedzējam jātuvojas pie ledus lūzuma vietas rāpus vai līšus.
   7. No 3-4 m attāluma palīdzības spiedzējam jāpamet cietušajam glābšanas līdzeklis (virve ar mezgliem, sasieti apģērba gabali, garš koka zars).
   8. Izvelkot cietušu uz ledus, rāpus jāvirzās prom no bīstamās vietas līdz krastam.
   9. Pēc izglābšanas cietušo pēc iespējas ātrāk jāsaģērbj sausās drēbēs, jānogādā siltā vietā, jāiedod silta, salda tēja.
5. Smagu un dzīvībai bīstamu traumu, slīkšanas vai āliņģī ielūšanas gadījumos, ja palīdzības sniegšana nav paša, pedagoga vai Centra medicīnas māsas spēkos, cietušais jānogādā medpunktā, **izsaucot VUGD pa tālruni 112. Nosaukt:**

* **adresi – pilsēta, iela, mājas numurs, ēkas nosaukums, vietas nosaukums.**
* **kas noticis;**
* **savu vārdu un uzvārdu, tālruņa numuru;**
* **klausuli pirmais noliek ugunsdzēsības un glābšanas dienesta dispečers.**

Direktore M. Vilciņa- Rugāja

Ozola 67612354

7.pielikums

02. 09. 2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**Instruktāža audzēkņiem par drošību un kārtību**

**pasākumos un sporta sacensībās**

(Instrukciju sarakstā Nr. 6)

I. Pasākuma un sporta sacensību organizatora pienākumi

1. Publiskā pasākuma, sporta sacensību un studijas pasākuma nories laiku, vietu, mērķauditoriju saskaņo ar Centra direktoru, iekļaujot mācību gada daba plānā;
2. Pirms pasākuma vai sacensībām pedagogs iesniedz Centra direktoram rakstisku informāciju, kurā norādīts pasākuma veids, laiks, vieta, pārvietošanās iespējas, izglītojamo saraksts, ka izglītojamie iepazīstināti ar drošības noteikumiem.
3. Pasākums notiek tikai ar Centra direktora atļauju – rīkojumu, kurā norāda:
   1. atbildīgo personu par pasākuma vai sporta sacensību rīkošanu,
   2. atbildīgās personas par ugunsdrošību, tehnisko drošību un nodrošinājumu, sabiedrisko kārtību,
   3. dalībnieku skaitu.
4. Atbildīgajai personai par ugunsdrošību ir pienākums ar personīgu klātbūtni nodrošināt ugunsdrošības, elektrodrošības noteikumu ievērošanu pasākuma laikā.
5. Atbildīgajai personai par tehnisko drošību ir pienākums ar personīgu klātbūtni nodrošināt darba drošības un tehniskās drošības noteikumu ievērošanu pasākuma laikā.
6. Atbildīgajai personai par sabiedrisko kārtību pienākums ar personīgu klātbūtni nodrošināt iekšējās kārtības noteikumu ievērošanu pasākuma laikā.
7. Pirms pasākuma organizators iepazīstina pasākumā iesaistītos pedagogus un pasākuma vadītājus ar drošības pasākumiem, evakuācijas plānu un rīcības plānu ugunsgrēka gadījumā.
8. Pasākuma apmeklētāju skaits telpā nedrīkst pārsniegt maksimāli pieļaujamo, normatīvos noteikto platību 1 m2  uz vienu cilvēku.
9. Pasākuma laikā dežurē pedagogi (uz 15 izglītojamiem dežurē 1 pedagogs vai vecāku pārstāvis), kas ir informēti par ugunsdrošības pasākumiem, evakuācijas plānu un rīcības plānu ugunsgrēka gadījumā.
10. Par drošību pasākumos un sporta pasākumos pedagogs iepazīstina audzēkņus pirms katrām sacensībām un pasākuma, un audzēknis apliecina to ar savu parakstu.
11. Par pasākumu norisi Centra teritorijā vai ārpus tās informē Rīgas domi, Rīgas Pašvaldības policiju, norādot pasākuma norises laiku un vietu.
12. Gadījumos, ja pasākums norit ārpus Centra teritorijas uz ceļa braucamās daļas, pasākuma laiku un vietu saskaņot ar Rīgas Pašvaldības policijas Ceļu policijas pārvaldi vai Valsts policijas Rīgas reģiona pārvaldi.
13. Informēt atbildīgos pedagogus par dalībniekiem, par pasākuma norisi un drošības pasākumiem tā laikā.
14. Pirms pasākuma pārbaudīt izmantojamā tehniskā nodrošinājuma un telpu atbilstību ekspluatācijas drošībai.
15. Pasākumu vai sporta sacensības organizē telpā, kurā ir ne mazāk kā divas izejas (pasākuma laikā tās nedrīkst būt noslēgtas).
16. Telpā, kurā notiek pasākums vai sporta sacensības, logi nedrīkst būt aprīkoti ar režģiem, aizbīdņiem, kā arī izejas durvis aizkrautas ar mēbelēm, citiem priekšmetiem.
17. Ne vēlāk kā trīs dienas pirms pasākuma vai sporta sacensībām pasākuma organizators informē dalībnieku vecākus par pasākuma veidu, laiku, vietu, pārvietošanās iespējām, atbildīgo pedagogu un saziņas iespējām.
18. Sporta sacensībās drīkst piedalīties tikai tie izglītojamie, kuriem ir ģimenes ārsta vai sporta ārsta mācību gada sākumā izsniegta izziņa par atļauju darboties paaugstinātas fiziskās slodzes apstākļos.
19. Ja sporta sacensības (izņemot apvidus sporta veidus) un pasākumus rīko nomātās telpās, atbildīgais pedagogs pārliecinās par telpu un to aprīkojuma piemērotību un iepazīstas ar uzraudzības dienestu atzinumiem par telpu atbilstību normatīvajos aktos noteiktajām prasībām.
20. Sporta sacensības un pasākumi ārpus telpām notiek tikai tādos laika apstākļos, kas neapdraud izglītojamo veselību un drošību.

II. Pasākuma un sporta sacensību dalībnieku pienākumi

1. Pirms pasākuma vai sporta sacensībām:
   1. Ierasties 15 - 20 minūtes pirms pasākuma;
   2. Iepazīties ar noteikumiem par drošību, darba aizsardzību un darba higiēnu pasākumā.
   3. Sagatavoties pasākumam, atbilstoši pedagoga norādījumiem.
   4. Sporta sacensībās jāvalkā atbilstošs sporta tērps un sporta apavi.
   5. Ar ielas apaviem ieeja sporta un aktu zālē aizliegta
   6. Pasākuma vai sporta sacensību laikā:
   7. Ievērot ugunsdrošības noteikumus.
   8. Ievērot elektrodrošības noteikumus.
   9. Uzmanīgi klausīties un izpildīt visus pedagoga norādījumus.
   10. Sportojot, izpildot vingrinājumus vai ejot rotaļās ievērot distanci un intervālu, izvairīties no sadursmēm.
   11. Aizliegts kauties, izņemot mācību kaujas, kuras notiek ar speciālu aizsardzību pēc noteikumiem un stingrā pedagoga uzraudzībā.
   12. Atļauts lietot līdz paņemto dzeramo ūdeni.
   13. Būt uzmanīgam pret partneri, kontrolēt savas emocijas;
   14. Saudzīgi izturēties pret jebkuru inventāru;
   15. Aizliegts košļāt konfektes, košļājamās gumijas, turēt mutē svešķermeņus, kā arī ienest pasākuma telpā jebkādus pārtikas produktus;
   16. Pieklusināti sarunāties, ar savu rīcību netraucēt citus;
   17. Nevērt vaļā logus;
   18. Nepieciešamības gadījumā lietot vienreizējos kabatas lakatiņus un salvetes.
   19. Parādoties pirmajiem slimības simptomiem, informēt pedagogu par pašsajūtu, lai var kopā ar vecākiem (pieaugušo) doties mājup.
   20. Slimības gadījumā neapmeklēt pasākumu.
2. Pēc pasākuma vai sporta sacensību beigām :
   1. Ievērot kārtību ģērbtuvēs un dušas telpās.
   2. Pārbaudīt inventāra stāvokli un par to bojājumiem ziņojiet skolotājam.
   3. Nolikt inventāru pedagoga noteiktā vietā un noteiktā kārtībā.

III. Vides riska faktori, kas izraisa ārkārtas situācijas

1. Vides riska faktori, kas izraisa ārkārtas situācijas:

* nelīdzena vai slidena grīda;
* šaura nodarbības vietas platība;
* elektriskās strāvas iedarbība, pieskaroties strāvu vadošajām daļām, elektroierīču aprīkojumu bojājumi;
* neapgaismota vai slikti apgaismota vieta;
* nejauša priekšmetu, inventāra krišana vai apgāšanās;
* paaugstināta gaisa putekļainība, kontakts ar papīra un auduma putekļiem;
* neapmierinošs mikroklimats ( temperatūra, relatīvais mitrums, caurvējš)
* augsta nervu piepūle;
* nejaušas sadursmes;
* troksnis.

IV. Ārkārtas situācijas, kas apdraud pasākuma dalībnieku drošību

1. Inženiertīklu (ūdensvada, kanalizācijas) pēkšņas acīmredzamas avārijas un ievērojami telpu aprīkojuma pēkšņi bojājumi.
2. Ugunsgrēka izcelšanās vai sprādziens.
3. Elektroiekārtu vai elektroinstalāciju (vadu, rozešu, slēdžu) bojājumi.
4. Fiziska vai emocionāla vardarbība u. c. kādas personas darbība, kas apdraud paša vai citu audzēkņu drošību.
5. Ja saņemta informācija, ir aizdomas vai konstatēts fakts par alkohola, narkotisko, toksisko vai psihotropo vielu ienešanu, lietošanu vai izplatīšanu, un fakts, ka audzēknis ir alkohola, narkotisko vai toksisko vielu reibuma stāvoklī.
6. Ja ir saņemta informācija vai ir pamatotas aizdomas par, gāzes baloniņu, gāzes pistoļu un šaujamieroču lietošanu, glabāšanu, realizēšanu, kā arī pamudināšanu tos lietot.
7. Nezināmas izcelsmes vielu vai sprādzienbīstamu priekšmetu atrašana, kā arī, ja ir saņemta informācija par spridzekļa atrašanos pasākuma telpās.

V. Rīcība ārkārtas situācijās

1. Par ārkārtas situācijas iestāšanos vai pamanīšanu pasākuma dalībnieka pienākums ir nekavējoši ziņot studijas pedagogam vai jebkuram Centra darbiniekam.
2. **Atskanot trauksmes signālam** pasākums vai sporta sacensības tiek pārtrauktas.
3. Atbildīgās personas organizē pasākuma dalībnieku evakuāciju.
4. Atbildīgais par ugunsdrošību izsauc ugunsdzēsējus pa tālruni **112**, un tālāk rīkojas saskaņā ar instrukciju par rīcību ugunsgrēka gadījumā.
5. Situācijās, kas apdraud cilvēku dzīvību, veselību, sabiedrisko kārtību, personisko mantu drošību vai apdraud Centra īpašumu, kā arī - ja tiek saņemta informācija vai ir pamatotas aizdomas par alkohola, narkotisko, psihotropo un toksisko vielu , gāzes baloniņu, gāzes pistoļu un šaujamieroču lietošanu, glabāšanu, realizēšanu, kā arī pamudināšanu tos lietot, atbildīgais pedagogs izsauc Valsts policijas vai Pašvaldības policijas darbiniekus pa tālruni **110,** saindēšanās ar apreibinošām vielām gadījumā arī izsauc neatliekamo medicīnisko palīdzību pa tālruni **113:**

* **Nosauc adresi: Rīga, Altonavas iela 6, Ruses iela 13, Imantas iela 11a,**
* **kas noticis,**
* **kas zvana – vārds, uzvārds, tālruņa numurs.**
* **Klausuli pirmais noliek operators!**

VI. UGUNSDROŠĪBAS NOTEIKUMI Ziemassvētku un jaungada pasākumu laikā

1. **Aizliegts**:

* Rīkot telpās visāda veida uguņošanu, brīnumsvecīšu, vaska vai stearīna sveču dedzināšanu.
* Lietot plaukšķenes, sērkociņus, šķiltavas, jebkurus viegli uzliesmojošus šķidrumus un vielas.
* Pilnīgi izdzēst gaismu telpās.
* Ģērbt audzēkņus tērpos, kuri darināti no vates vai marles.
* Rotāt egles ar viegli uzliesmojošiem rotājumiem.
* Rotāt egles zarus ar vati.
* Egļu apgaismojumam izmantot vaska vai stearīna sveces.

Direktore M. Vilciņa- Rugāja

Ozola 67612354

8.pielikums

02 09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**RĪCĪBAS PLĀNI**

Rīcības plāns,

ja audzēknis apdraud savu vai citu personu drošību, veselību un dzīvību

(Instrukciju sarakstā Nr. 3)

1. **Rīcības plāns nosaka Centra darbinieku rīcību**, ja audzēknis ar savu rīcību apdraud savu vai citu personu drošību, veselību, dzīvību.
2. **Rīcības plāna izpildi Centrā īsteno**:
   1. Centra direktors – organizē un ir atbildīgs par rīcības plāna izstrādi un izpildes kontroli, kā arī izglītojamā vecāku, pašvaldības bāriņtiesas, Valsts policijas un sociālo dienestu informēšanu;
   2. 2.2. sociālais pedagogs – organizē izglītojamo izglītošanas darbu izglītības iestādē, sadarbojas ar izglītojamā vecākiem, lai novērstu turpmāku atkarību izraisošu vielu lietošanu, kā arī novēro izglītojamo;
   3. medmāsa, kuras kompetencē ir piedalīšanās rīcības plāna izstrādē un izpildes kontrolē, kā arī izglītojamā veselības stāvokļa novērtēšanā;

citi Centra darbinieki atbilstoši sava amata pienākumiem.

1. **Centra direktors nosaka** personu, kas ir atbildīga par rīcības plāna izpildes koordināciju un profilaktiskajiem pasākumiem, kā arī personas, kas ir atbildīgas par konkrētu gadījumu uzraudzību, lai veicinātu turpmāko sadarbību ar audzēkni un vecākiem un izstrādātu atbalsta pasākumus atbilstoši audzēkņa vajadzībām un situācijai.
2. **Centra personāls atbilstoši kompetencei veic tūlītējus pasākumus**, ja audzēknis ar savu rīcību apdraud savu vai citu personu drošību, veselību, dzīvību.
3. **Tūlītējie pasākumi:**

|  |  |
| --- | --- |
| **ietver šādas darbības** | Atbildīgais par izpildi |
| Apdraudējuma situācijas novēršana;  Audzēkņa psihiskā un fiziskā veselības stāvokļa novērtēšana;  Ziņošana direktora vietniekam, sociālajam pedagogam, medmāsai;  Direktora informēšana pa tālruni | **Jebkurš Centra darbinieks,** kas konstatē **faktu** par to, ka audzēknis ar savu rīcību rada draudus savai un citu veselībai, dzīvībai, drošībai |
| Apdraudējuma situācijas turpmākajai novēršanai un novērtēšanai, **audzēkņa ievietošana atsevišķā mācību kabinetā** vai brīvā administratīvajā telpā ( metodiskajā kabinetā, skolotāju istabā), lai apturētu audzēkņa rīcību, lai ierobežotu saskarsmi ar apdraudēto personu. | Direktora vietnieks  Sociālais pedagogs  Studijas pedagogs  Medmāsa |
| Saruna ar audzēkni | Sociālais pedagogs |
| Konstatēta traumatisma vai citu veselības traucējumu gadījumos - neatliekamās medicīniskās palīdzības brigādes izsaukšana pa tālruni **113.** | Medmāsa  Sociālais pedagogs  Cits pedagogs |
| Valsts policijas informēšana pa tālr. **02** vai **110**, paziņojot sekojošo:   * adrese: **Altonavas iela 6, Ruses iela 13, Imantas iela 11a, Rīga;** * Iemesls – **audzēkņa rīcības raksturojums**, **konstatēts fakts vai ir pamatotas aizdomas** par alkohola, narkotisko, psihotropu vai toksisko vielu, gāzes baloniņu un gāzes pistoļu, šaujamieroču, jebkādu citu ieroču glabāšanu, lietošanu * kas ziņo (vārds, uzvārds); * tālruņa numurs, no kura zvana.   **KLAUSULI PIRMAIS NOLIEK DISPIČERS!** | Sociālais pedagogs |
| Vecāku informēšana pa **tālruni nekavējoties** un rakstiskā veidā, uzaicinot uz sarunu ar Centrā sociālo pedagogu. | Sociālais pedagogs |

1. **Centra darbinieki atbilstoši kompetencei veic šādas profilaktiskas darbības**, lai mainītu izglītojamo attieksmi pret savu rīcību, uzvedību, kas skar savu un citu personu veselību un drošību:
   1. centra iekšējās kārtības noteikumu izvērtēšana un to ievērošanas uzraudzība;
   2. darbs ar izglītojamiem, kuri ir potenciālajā riska grupā;
   3. studiju pedagogu sadarbība ar vecākiem;
   4. vismaz reizi gadā – darba novērtēšana un turpmāko uzdevumu plānošana.
   5. regulāra preventīvo pasākumu organizēšana izglītības iestādē sadarbībā ar citu institūciju darbiniekiem un speciālistiem, lai nodrošinātu uzlabojumus audzēkņa uzvedībā;
   6. ja audzēkņa uzvedībā nav uzlabojumu un vecāki nevēlas sadarboties, bet situācijas risināšanā vēlas iesaistīt citus speciālistus, direktors informē RD IKSD, lai nodrošinātu atbalsta personāla pakalpojumus, kas nav pieejami Centrā.
2. **Par konkrēto gadījumu** sociālais pedagogs nodrošina situācijas un tās risināšanas gaitas dokumentēšanu, atzīmējot visas darbības, iesaistītās personas un institūcijas.
3. **Atbildīgās personas ievēro principu**, ka pārkāpēju (izglītojamo) nepieciešams ne tikai sodīt, bet arī veicināt pārmaiņas izglītojamā uzvedībā, piemēram, nodrošinot iespēju saņemt psihologa palīdzību.
4. **Sarežģītu situāciju risināšanā** (piemēram, ja izglītojamā vecāki informēti par nepieciešamību nodrošināt izglītojamam speciālistu palīdzību, bet šo pienākumu nav pildījuši, ja izglītības iestādes darbinieki konstatē vai ir pamatotas aizdomas, ka ģimenē izglītojamam netiek nodrošināta nepieciešamā uzraudzība un aprūpe) Centra direktors informē Sociālo dienestu.

Rīcības plāns,

ja ir aizdomas par bērnu tiesību pārkāpumiem un ja tiek konstatēti bērnu tiesību pārkāpumi, ja tiek konstatēta fiziska vai emocionāla vardarbība pret audzēkni

(Instrukciju sarakstā Nr. 3)

1. **Rīcības plāns nosaka Centra darbinieku rīcību**, ja:
   1. ja ir aizdomas par bērnu tiesību pārkāpumiem un ja tiek konstatēti bērnu tiesību pārkāpumi, t. sk. ja tiek konstatēta fiziska vai emocionāla vardarbība pret audzēkni.
   2. šī rīcības plāna izpratnē **aizdomas par bērna tiesību pārkāpumiem** ir pirmreizēji konstatēti un pārbaudāmi gadījumi par bērna pamešanu novārtā, atkarības problēmām bērnam, veselībai bīstamiem apstākļiem bērnam, administratīvie pārkāpumi bērnam un dažādu sociālu ( atkarības, zināšanu un prasmju trūkums u.c.) problēmu kopums ģimenei
   3. Šī rīcības plāna izpratnē **konstatēti bērnu tiesību pārkāpumi** ir fiziska un emocionāla, seksuāla vardarbība pret bērnu, draudi bērna veselībai un dzīvībai, kā arī veiktas prettiesiskas darbības pret bērnu.
2. **Rīcības plāna izpildi Centrs īsteno**:
   1. Centra direktors – organizē un ir atbildīgs par rīcības plāna izstrādi un izpildes kontroli, kā arī izglītojamā vecāku, pašvaldības bāriņtiesas, Valsts policijas un sociālo dienestu informēšanu;   
      sociālais pedagogs – organizē izglītojamo izglītošanas darbu izglītības iestādē, sadarbojas ar audzēkņu vecākiem;
   2. medmāsa, kuras kompetencē ir piedalīšanās rīcības plāna izstrādē un izpildes kontrolē, kā arī audzēkņa veselības stāvokļa novērtēšanā;
   3. citi izglītības iestādes darbinieki atbilstoši sava amata pienākumiem.   
      **3.** **Centra direktors nosaka** personu, kas ir atbildīga par rīcības plāna izpildes koordināciju un profilaktiskajiem pasākumiem, kā arī personas, kas ir atbildīgas par konkrētu gadījumu uzraudzību, lai veicinātu turpmāko sadarbību ar audzēkni un vecākiem un izstrādātu atbalsta pasākumus atbilstoši audzēkņa vajadzībām un situācijai.
3. **Centra personāls atbilstoši kompetencei veic tūlītējus pasākumus**, ja ir aizdomas par bērnu tiesību pārkāpumiem un ja tiek konstatēti bērnu tiesību pārkāpumi, ja tiek konstatēta fiziska vai emocionāla vardarbība pret audzēkni.
4. **Tūlītējie pasākumi:**

|  |  |
| --- | --- |
| **ietver šādas darbības:** | Atbildīgais par izpildi |
| Audzēkņa psihiskā un fiziskā veselības stāvokļa novērtēšana  Ziņošana sociālajam pedagogam, medmāsai  Direktora informēšana pa tālruni | **Jebkurš Centra darbinieks,** kas **konstatē**  **faktu** par to, ka audzēknis ir cietis no vardarbības |
| Ziņošana sociālajam pedagogam, medmāsai. | Centra pedagogs,  kam ir aizdomas par bērna tiesību pārkāpumiem |
| Saruna ar audzēkni. | Sociālais pedagogs  Medmāsa |
| Rīgas domes Sociālā dienesta informēšana un starpinstitucionālās sadarbības uzsākšana | Sociālais pedagogs |
| Vecāku informēšana pa **tālruni nekavējoties** un rakstiskā veidā ( elektroniski, pa pastu), uzaicinot uz sarunu ar Centra sociālo pedagogu. | Sociālais pedagogs |
| Veselības traucējumu gadījumos - neatliekamās medicīniskās palīdzības brigādes izsaukšana **113**   * adrese: **Altonavas iela 6, Ruses iela 13, Imantas iela 11a, Rīga;** * Iemesls – **audzēkņa vecums;** * kas ziņo (vārds, uzvārds); * tālruņa numurs, no kura zvana.   **KLAUSULI PIRMAIS NOLIEK DISPIČERS!** | Medmāsa |
| Pašvaldības policijas informēšana pa tālr. **02** vai **110**, paziņojot sekojošo:   * adrese **Altonavas iela 6, Ruses iela 13, Imantas iela 11a, Rīga;** * iemesls – **audzēkņa rīcības raksturojums**, **konstatēts fakts vai ir pamatotas aizdomas** par vardarbību pret bērnu vai * kas ziņo (vārds, uzvārds); * tālruņa numurs, no kura zvana.   **KLAUSULI PIRMAIS NOLIEK DISPIČERS!** | Sociālais pedagogs |

1. Centra darbinieki atbilstoši kompetencei mērķtiecīgi risina bērna un ģimenes sociālo gadījumu:
2. Centra iekšējās kārtības noteikumu izvērtēšana un to ievērošanas uzraudzība;

vismaz reizi gadā – darba novērtēšana un turpmāko uzdevumu plānošana.

1. **Centrs veic šādas preventīvas** **darbības**:
   1. darbs ar izglītojamiem,
   2. studiju pedagogu sadarbība ar vecākiem;
   3. regulāra preventīvo pasākumu organizēšana izglītības iestādē sadarbībā ar citu institūciju darbiniekiem un speciālistiem, lai sekmētu audzēkņu atbildīgas attieksmes veidošanu pret sevi, ģimeni, līdzcilvēkiem, jebkuru dzīvu radību, pret tautu un valsti.
2. **Par konkrēto gadījumu** sociālais pedagogs nodrošina situācijas un tās risināšanas gaitas dokumentēšanu, atzīmējot visas darbības, iesaistītās personas un institūcijas.
3. Ja vecāki nevēlas sadarboties, bet situācijas risināšanā vēlas iesaistīt citus speciālistus, direktors informē RD IKSD, lai nodrošinātu atbalsta personāla pakalpojumus, kas nav pieejami Centrā.

Direktore M.Vilciņa- Rugāja

Ozola 67612354

9.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

Rīcības plāns, ja saņemta informācija, ir aizdomas vai konstatēts fakts par alkohola, narkotisko, toksisko vai psihotropo vielu ienešanu, lietošanu vai izplatīšanu,

un fakts, ka audzēknis ir alkohola, narkotisko vai toksisko vielu reibuma stāvoklī

(Instrukciju sarakstā Nr. 3)

1. **Rīcības plāns nosaka Centra darbinieku rīcību**, ja:
   1. Centrā konstatē, ka izglītojamais lieto atkarību izraisošas vielas;
   2. ir aizdomas vai ir saņemta informācija, ka izglītojamais lieto atkarību izraisošas vielas;
   3. ir aizdomas par atkarību izraisošu vielu izplatīšanu Centra teritorijā un tās apkārtnē;
   4. konstatē, ka blakus Centram esošajā tirdzniecības vietā izglītojamiem tiek pārdoti alkoholiskie dzērieni vai tabakas izstrādājumi.
2. **Rīcības plāna izpildi Centrs īsteno**:
   1. Centra direktors – organizē un ir atbildīgs par rīcības plāna izstrādi un izpildes kontroli, kā arī izglītojamā vecāku, pašvaldības bāriņtiesas, Pašvaldības policijas, Valsts policijas un Sociālā dienesta informēšanu;
   2. sociālais pedagogs – organizē izglītojamo izglītošanas darbu izglītības iestādē, sadarbojas ar izglītojamā vecākiem, lai novērstu turpmāku atkarību izraisošu vielu lietošanu, kā arī novēro izglītojamo;
   3. medmāsa, kuras kompetencē ir piedalīšanās rīcības plāna izstrādē un izpildes kontrolē, kā arī izglītojamā veselības stāvokļa novērtēšanā;
   4. citi izglītības iestādes darbinieki atbilstoši sava amata pienākumiem.
3. **Centra direktors nosaka** personu, kas ir atbildīga par rīcības plāna izpildes koordināciju un profilaktiskajiem pasākumiem, kā arī personas, kas ir atbildīgas par konkrētu gadījumu uzraudzību.
4. **Centra personāls atbilstoši kompetencei veic tūlītējus pasākumus**, ja ir konstatēts vai ir aizdomas, ka izglītojamais lietojis, glabājis vai izplatījis atkarību izraisošas vielas.
5. **Tūlītējie pasākumi:**

|  |  |
| --- | --- |
| **ietver šādas darbības:** | Atbildīgais par izpildi |
| Nekavējoties - direktora informēšana pa tālruni.  Ziņošana direktora vietniekam, sociālajam pedagogam, medmāsai.  Audzēkņa veselības stāvokļa novērtēšana.  Saruna ar audzēkni. | **Jebkurš Centra darbinieks,**  kas konstatē **faktu** par alkohola, narkotisko, toksisko vai psihotropo vielu **ienešanu, lietošanu** vai **konstatē, ka audzēknis ir reibuma stāvoklī** |
| Ja audzēknis ir reibuma stāvoklī - neatliekamās medicīniskās palīdzības brigādes izsaukšana **113**   * adrese: **Altonavas iela 6, Ruses iela 13, Imantas iela 11a, Rīga;** * Iemesls – **konstatēts fakts vai ir pamatotas aizdomas** par saindēšanos ar alkohola, narkotisko, toksisko vai psihotropo vielu * tālruņa numurs, no kura zvana.   Sniedz pirmo palīdzību līdz NMP brigādes atbraukšanai. | Sociālais pedagogs  Medmāsa |
| Valsts policijas informēšana pa tālr. **02** vai **110**, paziņojot sekojošo:   * Adrese: **Altonavas iela 6, Ruses iela 13, Imantas iela 11a, Rīga;** * Iemesls – **konstatēts fakts vai ir pamatotas aizdomas** par alkohola, narkotisko, toksisko vai psihotropo vielu ienešanu, lietošanu vai izplatīšanu, neatļautu iegādāšanos, glabāšanu un realizēšanu. * kas ziņo (vārds, uzvārds); * tālruņa numurs, no kura zvana.   **KLAUSULI PIRMAIS NOLIEK DISPIČERS!** | Sociālais pedagogs |
| Vecāku informēšana pa tālruni nekavējoties un rakstiskā veidā, uzaicinot uz sarunu ar Centra sociālo pedagogu. | Sociālais pedagogs |

1. **Centrs veic preventīvas darbības,** lai novērstu atkarību izraisošu vielu lietošanu
   1. Centra iekšējās kārtības noteikumu izvērtēšana un to ievērošanas uzraudzība;  
      regulāra preventīvo pasākumu organizēšana izglītības iestādē sadarbībā ar citu institūciju darbiniekiem un speciālistiem, lai mainītu izglītojamo attieksmi pret atkarību izraisošām vielām un izglītojamo uzvedību,
   2. regulārs vecāku izglītošanas darbs, sniedzot informāciju par atkarību izraisošu vielu lietošanas pazīmēm un kaitējumu veselībai;
   3. individuāls darbs ar izglītojamiem, kuri ir potenciālajā riska grupā un viņu vecākiem;
   4. ja vecāki nevēlas sadarboties, bet situācijas risināšanā vēlas iesaistīt citus speciālistus, direktors informē Sociālo dienestu un RD IKSD, lai nodrošinātu atbalsta personāla pakalpojumus, kas nav pieejami Centrā.
   5. vismaz reizi gadā – darba novērtēšana un turpmāko uzdevumu plānošana.
2. **Atbildīgās personas ievēro principu**, ka pārkāpēju (izglītojamo) nepieciešams ne tikai sodīt, bet arī veicināt pārmaiņas izglītojamā uzvedībā, piemēram, nodrošinot iespēju saņemt psihologa palīdzību
3. **Par konkrēto gadījumu** sociālais pedagogs nodrošina situācijas un tās risināšanas gaitas dokumentēšanu, atzīmējot visas darbības, iesaistītās personas un institūcijas.
4. Ja vecāki nevēlas sadarboties, bet situācijas risināšanā vēlas iesaistīt citus speciālistus, direktors informē RD IKSD, lai nodrošinātu atbalsta personāla pakalpojumus, kas nav pieejami Centrā.

Direktore M. Vilciņa- Rugāja

Ozola 67612354

10.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

Rīcības plāns

sprādzienbīstamu priekšmetu atrašanas gadījumos, un ja ir saņemta (anonīma) informācija par sprādzienbīstama priekšmeta (SBP) atrašanos Centra telpās

(Instrukciju sarakstā Nr. 3)

|  |  |
| --- | --- |
| Rīcība | Atbildīgais par izpildi |
| 1. **Spridzināšanas draudu (anonīmu) saņemšanas,**   **sprādzienbīstamu priekšmetu atrašanas gadījumā** | |
| **Uzmanīgi noklausīties** informāciju, maksimāli novilcinot laiku.  Noskaidrot: kad un kur iespējams sprādziens, kur atrodas SBP, kāds izskatās, kāpēc tas darīts, pieteicēja adrese, tālruņa nr.  Piefiksēt – dzimumu, aptuveno vecumu, ziņotāja valodu, balss raksturojumu, ziņotāja atrašanās vietas skaņu fonu, valodas raksturojumu. | **Dežurants vai jebkurš Centra darbinieks, kas saņem (anonīmu) zvanu** par SBP priekšmetu esamību |
| **Nekavējoši izsaukt Valsts policiju** (VUGD) pa tālr.**02** vai **110**, paziņojot sekojošo:   * adrese: **Altonavas iela 6, Ruses iela 13, Imantas iela 11a, Rīga;** * iemesls – saņemti draudi, atrasts priekšmets vai viela; * kur atrodas spridzeklis ( mācību telpa, palīgtelpa, stāvs); * kad draud veikt spridzināšanu; * kas ziņo (vārds, uzvārds); * tālruņa numurs, no kura zvana.   **KLAUSULI PIRMAIS NOLIEK DISPIČERS!** | **Jebkurš Centra darbinieks,**  **kas konstatē** sprādzienbīstama priekšmeta ( SPB), nezināmas izcelsmes vielas atrašanos, vai saņem ( anonīmu) zvanu. |
| * + 1. **Cilvēku informēšana** | |
| **Centra dežurants (Imantas ielā 11a – skolas dežurants)**   * slēdz trauksmes pogu, * ziņo direktoram pa tālruni. | Centra dežurants |
| Sagaida ugunsdzēsības un glābšanas dienestu vai Valsts policiju uz ielas. |
| **Darbinieku apziņošana - trauksmes signāls** trauksmes zvans - **gari zvanu signāli.** | Centra dežurants |
| **Informēt Valsts policijas, Nacionālo Bruņoto spēku un VUGD brigādi par:**   * briesmu IESPĒJAS audzēkņiem un personālam; * kurā vietā; * par priekšmeta, vielas stāvokli, atrašanās vietu; * par ziņojuma saturu, * par tuvākajām ūdens ņemšanas vietām; * par elektroenerģijas atslēgšanas paņēmieniem; * par materiālajām vērtībām, kuras var apdraudēt. | Direktora vietnieks administratīvi saimnieciskajos jautājumos |
| **III. Audzēkņu evakuācija** | |
| Pēc trauksmes signāla sadzirdēšanas vai mutiskas informācijas saņemšanas pedagogs paskaidro audzēkņiem, kā organizēti atstāt telpas un ēku, līdi neņemot personīgās mantas.  Saskaita audzēkņus un līdi paņem līdzi mācību žurnālu.  Mācību kabineta logus un durvis atstāj aizvērtus.  Evakuācija no ēkas notiek pēc evakuācijas plāna:   * ceļš no telpas līdz durvīm, audzēkņi nostājas pie durvīm; * ceļš pa gaiteni un kāpnēm uz āru. | Studiju pedagogi |
| Nepieļauj panikas izcelšanos, regulē plūsmu uz evakuācijas izejām. | Studiju pedagogi  Direktora vietnieki |
| Audzēkņus izved no ēkas uz drošu attālumu, un saskaitot pārbauda, vai visi ir atstājuši ēku.  Evakuētos audzēkņus izvieto iepriekš noteiktajā vietā.  Evakuēto skolēnu pārbaude pēc mācību žurnāliem.  Rezultātu paziņošana direktoram.  Pedagogi atgriežas negadījuma vietā. | Pedagogi |
| Pirmās palīdzības sniegšana.  Sauc neatliekamo medicīnisko palīdzību pa tālruni **113**   * Centra adrese: **Altonavas iela 6, Ruses iela 13, Imantas iela 11a, Rīga;** * **SITUĀCIJAS raksturojums, cik cietušo** * kas ziņo (vārds, uzvārds); * tālruņa numurs, no kura zvana. | Medmāsa |
| Evakuācijas vietā sagaida audzēkņu vecākus. | 2 pedagogi pēc norādījuma |
| **IV. Ugunsgrēka dzēšana – ja bijis sprādziens** | |
| Rīcības plāns ugunsgrēka gadījumā!  Ugunsgrēka dzēšanu organizē VUDG!  Seko turpmākajiem visiem VUGD darbinieku norādījumiem. | Direktors  Direktora vietnieki  Pedagogi, kas dotajā brīdī neevakuē studiju audzēkņus  Tehniskie darbinieki |
| **V. Materiālo vērtību evakuācija** | |
| Rīcības plāns ugunsgrēka gadījumā! | Direktors  Direktora vietnieki  Pedagogi, kas dotajā brīdī neevakuē studiju audzēkņus  Tehniskie darbinieki |
| Pēc nezināma priekšmeta vai SPB atrašanas vai ziņojuma saņemšanas gadījuma organizē cēloņu un notikuma apstākļu noskaidrošanu, ēkas apskati. | Direktors  Komisija |

Rīcības plāns, ja ir saņemts aizdomīgs pasta sūtījums

vai informācija (anonīma) par nezināmas izcelsmes vielu atrašanos Centra telpās

(Instrukciju sarakstā Nr.3)

|  |  |
| --- | --- |
| Rīcība | Atbildīgais par izpildi |
| **I. Gadījumā, ja saņemts aizdomīgs pasta sūtījums**  **vai informācija (anonīma) par nezināmas izcelsmes vielu** | |
| **Ja saņemts aizdomīgs pasta sūtījums** – eļļaini, krāsaini traipi, sūtījumā sataustāma pulverveida, želejveidīga vai granulēta viela, vai to atverot, konstatē saturā:   * aizdomīgo pasta sūtījumu neatver, izvairās no pasta sūtījuma bojāšanas, lai tā saturs neizbirtu, * ievieto sūtījumu plastikāta maisā, vai kādā citā iepakojumā ( papīrā, audumā), lai novērstu satura nokļūšanu apkārtējā vidē. * pārklāj notraipītos priekšmetus (mēbeles) ar pieejamo materiālu (papīru, audumu), kuru nekādā gadījumā nenoņem; * pēc saskares ar minēto sūtījumu rūpīgi nomazgāt rokas ar ziepēm un ūdeni.   **Ja saņem (anonīmu) informāciju par nezināmas izcelsmes vielas esamību Centra telpās.**  **Uzmanīgi noklausīties** informāciju, maksimāli novilcinot laiku:   * noskaidrot: kur atrodas, kāda izskatās, kāpēc, pieteicēja adrese, tālruņa nr. * piefiksēt – dzimumu, aptuveno vecumu, ziņotāja valodu, balss raksturojumu, ziņotāja atrašanās vietas skaņu fonu, valodas raksturojumu, * nekavējoties ziņot direktorei, atbildīgajam par ugunsdrošību, saimniecības pārzinei, * nepieļaut citu personu iekļūšanu iespējami piesārņotajā telpā, aizvērt logus, durvis, * personām, kuras saskarušas ar aizdomīgo sūtījumu, sagaidīt VUGD ierašanos. | **Dežurants vai jebkurš Centra darbinieks, kas saņem pasta sūtījumu vai (anonīmu) informāciju** par nezināmas izcelsmes vielas esamību |
| **Nekavējoši ziņot Valsts ugunsdzēsības un glābšanas dienestam**  (VUGD) vai Valsts policijai pa tālr. **02** vai **112**, paziņojot sekojošo:   * adrese: **Altonavas iela 6, Ruses iela 13,** **Imantas iela 11a, Rīga;** * Iemesls – saņemti draudi, atrasta viela; * Kur atrodas nezināmās izcelsmes viela ( mācību telpa, palīgtelpa, stāvs), tās vizuāls raksturojums; * kas ziņo (vārds, uzvārds); * tālruņa numurs, no kura zvana.   **KLAUSULI PIRMAIS NOLIEK DISPIČERS!** | **Jebkurš Centra darbinieks,**  **kas konstatē** nezināmas izcelsmes vielas atrašanos, vai saņem (anonīmu) zvanu. |
| **II. Cilvēku informēšana** | |
| **Centra dežurants ziņo**   * direktora vietniekam administratīvi saimnieciskajos jautājumos, * direktorei pa tālruni **29209189, 67105434.** | Centra dežurants |
| Sagaida Valsts ugunsdzēsības un glābšanas dienestu vai Valsts policiju uz ielas. |
| **Darbinieku apziņošana - trauksmes signāls:**  zvans - **gari zvanu signāli.** | Centra dežurants |
| **Informēt Valsts policijas un VUGD brigādi par:**   * briesmu IESPĒJAS audzēkņiem un personālam; * kurā vietā; * par vielas stāvokli, atrašanās vietu; * par ziņojuma saturu, * par tuvākajām ūdens ņemšanas vietām; * par elektroenerģijas atslēgšanas paņēmieniem; * par materiālajām vērtībām, kuras var apdraudēt. | Direktora vietnieks administratīvi saimnieciskajā darbā |
| **III. Audzēkņu evakuācija** | |
| Pēc trauksmes signāla sadzirdēšanas vai mutiskas informācijas saņemšanas pedagogs paskaidro audzēkņiem, kā organizēti atstāt telpas un ēku, līdi neņemot personīgās mantas;  Saskaita audzēkņus un līdi paņem līdzi mācību žurnālu;  Mācību kabineta logus un durvis atstāj aizvērtus.  Evakuācija no ēkas notiek pēc evakuācijas plāna:   * ceļš no telpas līdz durvīm, audzēkņi nostājas pie durvīm; * ceļš pa gaiteni un kāpnēm uz āru. | Pulciņu pedagogi |
| Nepieļauj panikas izcelšanos, regulē plūsmu uz evakuācijas izejām | Pulciņu pedagogi  Direktora vietnieki |
| Audzēkņus izved no ēkas uz drošu attālumu, un saskaitot pārbauda, vai visi ir atstājuši ēku.  **Evakuētos audzēkņus izvieto iepriekš noteiktajā vietā** – Altonavas ielā 1, PII “Abecītis” teritorijā; Ruses 22, Rīgas Zolitūdes ģimnāzijā, Imantas 7.līnija, Latvijas Universitātē.  Evakuēto skolēnu pārbaud pēc mācību žurnāliem.  Rezultātu paziņo direktoram.  Pedagogi atgriežas negadījuma vietā. | Pedagogi |
| **Pirmās palīdzības sniegšana**  Sauc neatliekamo medicīnisko palīdzību pa tālruni **113**   * adrese: **Altonavas iela 6, Ruses iela 13,** **Imantas iela 11a, Rīga;** * **SITUĀCIJAS raksturojums, cik cietušo** * kas ziņo (vārds, uzvārds); * tālruņa numurs, no kura zvana. | Medmāsa |
| Evakuācijas vietā sagaida audzēkņu vecākus. | 2 pedagogi pēc norādījuma |
| **IV. Ugunsgrēka dzēšana – ja bijis sprādziens** | |
| Rīcības plāns ugunsgrēka gadījumā!  Ugunsgrēka dzēšanu organizē VUDG!  Seko turpmākajiem visiem VUGD darbinieku norādījumiem. | Direktors  Direktora vietnieki  Pedagogi, kas neevakuē audzēkņus  Tehniskie darbinieki |
| **V. Materiālo vērtību evakuācija** | |
| Rīcības plāns ugunsgrēka gadījumā! | Direktors  Direktora vietnieki  Pedagogi, kas neevakuē audzēkņus  Tehniskie darbinieki |
| Pēc nezināma priekšmeta, vielas atrašanas gadījuma vai SPB atrašanas vai ziņojuma saņemšanas gadījuma organizē cēloņu un notikuma apstākļu noskaidrošanu, ēkas apskati. | Direktors |

Rīcības plāns

ārtkārta, ekstremālās un nestandarta situācijās

( Instrukciju sarakstā Nr. 3)

1. **Vispārīgie jautājumi**
2. Rīcības plāns nosaka Pārdaugavas bērnu un jauniešu centra “Altona” (turpmāk – Centrs) darbinieku un audzēkņu rīcību atkārtā, ekstremālās un nestandarta situācijās.
3. Šī plāna izpratnē ekstremālas un nestandarta situācijas ir iekšējo un ārējo apdraudējumu sekas.
4. **Iekšējie apdraudējumi ir :**
   1. Inženiertīklu (ūdensvada, kanalizācijas) pēkšņas acīmredzamas avārijas un ievērojami telpu aprīkojuma pēkšņi bojājumi;
   2. Ugunsgrēka izcelšanās vai sprādziens;
   3. Elektroiekārtu vai elektroinstalāciju (vadu, rozešu, slēdžu) bojājumi, kas izraisa aizdegšanos;
   4. Fiziska vai emocionāla vardarbība u. c. kādas personas darbība, kas apdraud paša vai audzēkņu drošību;
   5. Pēkšņa saslimšana, iegūta trauma (lūzums, izmežģījums, sasitums, acu trauma, ģībonis, karstuma dūriens, asiņošana, apdegums, apsaldējums, elektrotrauma, saindēšanās) un jebkurš bezpalīdzīgs stāvoklis traumas vai pēkšņas saslimšanas dēļ.
   6. Jebkura personīga situācija, kuru audzēknis, balstoties uz savu pieredzi, nespēj paredzēt un kas būtiski traucē audzēkņa ikdienas gaitas;
   7. Personīgo mantu pazušana;
   8. Ja saņemta informācija, ir aizdomas vai konstatēts fakts par alkohola, narkotisko, toksisko vai psihotropo vielu ienešanu, lietošanu vai izplatīšanu, un fakts, ka audzēknis ir alkohola, narkotisko vai toksisko vielu reibuma stāvoklī;
   9. Ja ir saņemta informācija vai ir pamatotas aizdomas par, gāzes baloniņu, gāzes pistoļu un šaujamieroču lietošanu, glabāšanu, realizēšanu, kā arī pamudināšanu tos lietot.
5. **Ārējie apdraudējumi ir:**
   1. ugunsgrēks līdzās esošajās teritorijās,
   2. zemestrīces,
   3. radioaktīvais piesārņojums,
   4. plūdi,
   5. vētra,
   6. nezināmas izcelsmes vielu vai sprādzienbīstamu priekšmetu atrašana, kā arī, ja ir saņemta informācija par spridzekļa atrašanos Centra telpās,
   7. bīstamu ķīmisko vielu noplūde.

**II. Rīcības plāni iekšējo apdraudējumu gadījumos:**

1. **Rīcības plāni iekšējo apdraudējumu gadījumos:**
   1. Inženiertīklu (ūdensvada, kanalizācijas), siltumapgādes tīklu pēkšņas acīmredzamas avārijas un ievērojami telpu aprīkojuma pēkšņu bojājumu gadījumā.

|  |  |  |
| --- | --- | --- |
| Pedagoga, darbinieka rīcība | Audzēkņa rīcība | Atbildīgais par izpildi |
| Nekavējoši par ekstremālu vai nestandarta situāciju ziņot:   * direktora vietniekam administratīvi saimnieciskajā darbā, atbildīgajam par ugunsdrošību 67612354; * direktoram pa tālruni. | Informēt:  pedagogu  vai jebkuru Centra darbinieku. | Pedagogs vai jebkurš Centra darbinieks,  kas konstatē notikumu |
| Noslēgt ūdens padevi bojātajā iecirknī;  Noslēgt citas inženiertehniskās komunikācijas;  Informēt SIA „Rīgas serviss”, ūdens apgādes sistēmas avārijas brigādi pa tālr. **67410782, 6741926,**  kanalizācijas sistēmas avārijas brigādi pa tālr.**67188212.**  Siltumapgādes tīklu avārijas brigādi pa tālr.**80000090** par:   * notikuma vietu, laiku; * notikuma faktiem; * briesmām audzēkņiem un personālam; * par tuvākajām ūdens ņemšanas vietām; * par elektroenerģijas atslēgšanas paņēmieniem; * par materiālajām vērtībām, kuras apdraud ūdens u. c.   Jāorganizē īslaicīga Centra darbības pārtraukšana. | Klausa pedagogu un darbinieku norādījumus, organizēti atstāj Centra telpas atbilstoši evakuācijas plānam. | Direktora vietnieks administratīvi saimnieciskajā  darbā |

* 1. **Ugunsgrēka izcelšanās vai sprādziens – atbilstoši „Rīcības plānam ugunsgrēka gadījumos”**

|  |  |
| --- | --- |
| Rīcība | Atbildīgais par izpildi |
| **Ugunsgrēka izcelšanās konstatēšana** | |
| Nekavējoši izsaukt ugunsdzēsības un glābšanas dienestu pa tālr. **01** vai **112**, paziņojot sekojošo:   * Centra adrese: Altonavas iela 6 vai Ruses iela 13, vai Imantas iela 11a, Rīga * kur deg (mācību telpas, palīgtelpas, kurš stāvs utt.); * kas deg ( iekārtas, elektrovadi, dators utt.); * kas ziņo (vārds, uzvārds); * tālruņa numurs, no kura zvana.   KLAUSULI PIRMAIS NOLIEK VUGD DISPIČERS! | Jebkurš Centra darbinieks,  kas konstatē aizdegšanos |
| **Nekavējoši par aizdegšanos ziņot:**   * direktora vietniekam administratīvi saimnieciskajā darbā pa tālr.67612354, * atbildīgajam par ugunsdrošību pa tālr.67612354, * direktoram pa tālruni. |
| **Cilvēku informēšana** | |
| **Darbinieku apziņošana - trauksmes signāls**  trauksmes zvans. | Centra dežurants |
| **Sagaida ugunsdzēsības un glābšanas dienestu uz ielas** |
| **Informēt VUGD brigādi par:**   * briesmas audzēkņiem un personālam; * kurā vietā deg; * par ugunsgrēka stāvokli; * par tuvākajām ūdens ņemšanas vietām; * par elektroenerģijas atslēgšanas paņēmieniem; * par materiālajām vērtībām, kuras apdraud dūmi, uguns vai ūdens. | Direktora vietnieks saimnieciski administratīvajos jautājumos |
| **Audzēkņu evakuācija** | |
| * Pēc trauksmes signāla sadzirdēšanas vai mutiskas informācijas saņemšanas pedagogs paskaidro audzēkņiem, kā organizēti atstāt telpas un ēku, līdi neņemot personīgās mantas; * Saskaita audzēkņus un paņem līdzi mācību žurnālu; * Mācību kabineta logus un durvis atstāj aizvērtus; * Evakuācija no ēkas notiek pēc evakuācijas plāna:   (ceļš no telpas līdz durvīm, audzēkņi nostājas pie durvīm; ceļš pa gaiteni un kāpnēm uz āru). | Pedagogi |
| Nepieļauj panikas izcelšanos, regulē plūsmu uz evakuācijas izejām. | Pedagogi  Direktora vietnieki |
| * Audzēkņus izved no ēkas uz drošu attālumu, un saskaitot pārbauda, vai visi ir atstājuši ēku. * Evakuētos audzēkņus izvieto iepriekš noteiktajā drošas pulcēšanās vietā *–* Altonavas ielā 1, PII “Abecītis” teritorijā, Ruses ielā 22, Rīgas Zolitūdes ģimnāzijā, Imantas 7.līnijā Latvijas Universitātē. * Evakuēto skolēnu pārbaude pēc mācību žurnāliem. * Rezultātu paziņošana direktoram. * Pedagogi atgriežas negadījuma vietā. | Pedagogi |
| **Pirmās palīdzības sniegšana**  Sauc neatliekamo medicīnisko palīdzību pa tālruni **113:**   * centra adrese, * evakuācijas vietas adrese, * **SITUĀCIJAS raksturojums, cik cietušo,** * kas ziņo (vārds, uzvārds), * tālruņa numurs, no kura zvana. | Medicīnas māsa  Pedagogi |
| Evakuācijas vietā sagaida audzēkņu vecākus | 2 pedagogi pēc norādījuma |
| **Ugunsgrēka dzēšana** | |
| **Ugunsgrēka (aizdegšanās) dzēšana tiek nekavējoši** organizēta pēc degšanas vietas atklāšanas, izmantojot visus dzēšanas līdzekļus, kuri atrodas Centra rīcībā.  Ugunsgrēka dzēšanu pēc ierāšanās organizē VUDG!  Centra darbinieki seko turpmākajiem visiem VUGD darbinieku norādījumiem. | Centra darbinieks,  kas konstatē aizdegšanos  Atbildīgais par ugunsdrošību  Pedagogi, kas neevakuē audzēkņus  Tehniskie darbinieki |
| **Materiālo vērtību evakuācija** | |
| Evakuēt secībā:   * dokumentāciju, arhīvu; * datorus; * mēbeles. | Direktors  Direktora vietnieki  Pedagogi  Tehniskie darbinieki |
| Evakuētās materiālās vērtības, izvietojot ārpus telpām, pārsegt un novietot tā, lai netraucētu dzēšanas darbus.  Ziņo Valsts policijai un Pašvaldības policijai pa tālruni **02, 110, 112:**   * Centra adrese * SITUĀCIJAS raksturojums**,** * kas ziņo (vārds, uzvārds); * tālruņa numurs, no kura zvana. | Direktors  Atbildīgais par ugunsdrošību  Pedagogi  Tehniskie darbinieki |
| Pēc VUGD ierašanās, ugunsgrēka nodzēšanas organizē cēloņu un apstākļu noskaidrošanu. | Direktors |

* 1. **Elektroiekārtu vai elektroinstalāciju (vadu, rozešu, slēdžu) bojājumu gadījumos**

|  |  |  |
| --- | --- | --- |
| Pedagoga, darbinieka rīcība | Audzēkņa rīcība | Atbildīgais par izpildi |
| **Notikuma konstatēšana** | | |
| Nekavējoši par ekstremālu vai nestandarta situāciju ziņot:   * direktora vietniekam administratīvi saimnieciskajā darbā pa tālr.67612354, * atbildīgajam par ugunsdrošību pa tālruni pa tālr.67612354, * direktoram pa tālruni. | Informēt  pedagogu vai jebkuru Centra darbinieku | Pedagogs vai jebkurš Centra darbinieks,  kas konstatē notikumu |
| **Avārijas novēršana** | | |
| Noslēgt elektrības padevi bojātajā iecirknī.  Noslēgt citas inženiertehniskās komunikācijas;  Informēt SIA „Rīgas serviss”, AS „Latvenergo” avārijas brigādi pa tālr. **80200404** par:   * notikuma vietu, laiku; * notikuma faktiem; * briesmām audzēkņiem un personālam; * par elektroenerģijas atslēgšanas vietām paņēmieniem.   Jāorganizē īslaicīga Centra darbības pārtraukšana. | Klausa pedagogu un darbinieku norādījumus, organizēti atstāj mācību telpas atbilstoši evakuācijas plānam | Direktora vietnieks administratīvi saimnieciskajā darbā |

* 1. **Fiziskas vai emocionāla vardarbības pret bērnu**, kādas personas darbības, kas apdraud paša vai citu audzēkņu drošību, dzīvību un veselību – atbilstoši „ Rīcības plānam, ja ir aizdomas par bērnu tiesību pārkāpumiem un ja tiek konstatēti bērnu tiesību pārkāpumi, ja tiek konstatēta fiziska vai emocionāla vardarbība pret audzēkni” un „Rīcības plānam, ja audzēknis apdraud savu vai citu personu drošību, veselību un dzīvību”.
  2. **Pēkšņa saslimšana, iegūta trauma** (lūzums, izmežģījums, sasitums, acu trauma, ģībonis, karstuma dūriens, asiņošana, apdegums, apsaldējums, elektrotrauma, saindēšanās) un audzēkņa bezpalīdzīgs stāvoklis traumas vai pēkšņas saslimšanas dēļ:

|  |  |  |
| --- | --- | --- |
| Pedagoga, darbinieka rīcība | Audzēkņa rīcība | Atbildīgais par izpildi |
| **Notikuma konstatēšana** | | |
| Ziņo medicīnas māsai.  Ziņo direktoram pa tālruni.  Ziņo sociālajam pedagogam vai studijas pedagoga. | Informē pedagogu vai dežurantu  vai jebkuru skolas darbinieku. | Pedagogs vai jebkurš Centra darbinieks,  kas konstatē notikumu |
| **Pirmās palīdzības sniegšana** | | |
| Saruna ar audzēkni, audzēkņa veselības stāvokļa novērtēšana.  Ja nepieciešams - neatliekamās medicīniskās palīdzības brigādes izsaukšana **113:**   * Centra adrese **Altonavas iela 6, Ruses iela 13,** **Imantas iela 11a, Rīga;** * Bērna vārds, uzvārds, vecums, * Kas zvana * Tālruņa numurs, no kura zvana.   Sniedz pirmo palīdzību līdz NMP brigādes atbraukšanai. | Klausa pedagogu un darbinieku norādījumus. | Medicīnas māsa |
| Vecāku informēšana nekavējoties par telefonu un rakstiski (elektroniski, pa pastu). |  | Sociālais pedagogs |

* 1. **Jebkura personīga situācija, kuru audzēknis, balstoties uz savu pieredzi, nespēj paredzēt** un kas būtiski traucē audzēkņa ikdienas gaitas, no vecākiem saņemta ziņa par īpašu situāciju dzīvesvietā, kad nepieciešams nekavējoties aiziet no Centra.

|  |  |  |
| --- | --- | --- |
| Pedagoga, darbinieka rīcība | Audzēkņa rīcība | Atbildīgais par izpildi |
| **Notikuma konstatēšana** | | |
| Ziņo direktorei pa tālruni.  Ziņo sociālajam pedagogam vai pulciņa pedagogam. | Pēc palīdzības var vērsties:  pie pulciņa pedagoga, jebkura cita pedagoga, sociālā pedagoga,  medicīnas māsas, direktora vietnieka, jebkura darbinieka | Pedagogs vai jebkurš Centra darbinieks,  kas konstatē notikumu |
| **Atbalsta sniegšana un situācijas risinājums** | | |
| Saruna ar audzēkni.  Sazināšanās ar audzēkņa vecākiem nekavējoties pa tālruni. | Klausa pedagogu un darbinieku norādījumus. | Pulciņa pedagogs  Sociālais pedagogs |
| Sadarbībā ar citiem pedagogiem, Pašvaldības policiju, Valsts policiju, Sociālo dienestu vai jebkuru citu institūciju meklē iespējamos risinājumus. |  | Sociālais pedagogs |

* 1. **Personīgo mantu pazušana**

|  |  |  |
| --- | --- | --- |
| Pedagoga, darbinieka rīcība | Audzēkņa rīcība | Atbildīgais par izpildi |
| **Notikuma konstatēšana** | | |
| Ziņo direktorei pa tālruni.  Ziņo sociālajam pedagogam vai pulciņa  pedagogam. | Pēc palīdzības var vērsties:  pie pulciņa pedagoga, jebkura cita pedagoga, sociālā pedagoga,  medicīnas māsas, direktora vietnieka, jebkura darbinieka. | Pedagogs vai jebkurš Centra darbinieks,  kas konstatē notikumu |
| **Atbalsta sniegšana un situācijas risinājums** | | |
| Saruna ar audzēkni.  Sazināšanās ar audzēkņa vecākiem nekavējoties pa tālruni, par nepieciešamību vecākiem ziņot Valsts policijai. | Klausa pedagogu un darbinieku norādījumus. | Pulciņa pedagogs  Sociālais pedagogs |
|  |
| Sadarbībā ar citiem pedagogiem, Valsts policiju. |  | Sociālais pedagogs |

* 1. Ja saņemta informācija, ir aizdomas vai konstatēts **fakts par alkohola, narkotisko, toksisko vai psihotropo vielu ienešanu, lietošanu vai izplatīšanu**, un fakts, ka audzēknis ir alkohola, narkotisko vai toksisko vielu reibuma stāvoklī - atbilstoši „Rīcības plānam ja saņemta informācija, ir aizdomas vai konstatēts fakts par alkohola, narkotisko, toksisko vai psihotropo vielu ienešanu, lietošanu vai izplatīšanu, un fakts, ka audzēknis ir alkohola, narkotisko vai toksisko vielu reibuma stāvoklī”.
  2. Ja ir saņemta informācija vai ir pamatotas aizdomas **par gāzes baloniņu, gāzes pistoļu un šaujamieroču lietošanu, glabāšanu, realizēšanu**, kā arī pamudināšanu tos lietot – atbilstoši „Rīcības plānam, ja audzēknis apdraud savu vai citu personu drošību, veselību un dzīvību”.
     1. **Rīcības plāns ārējo apdraudējumu gadījumos**

1. Rīcības plāns ārējo apdraudējumu gadījumos:
   1. Ieklausīties, ja skan trauksmes sirēnas, lai brīdinātu iedzīvotājus katastrofu un to draudu gadījumos;
   2. Ja skan trauksmes signāls , ieslēgt radio SWH, Latvijas radio un Latvijas televīziju LTV1 un LTV7, lai saņemtu informāciju par dabas katastrofu, rūpniecisku avāriju un to draudu gadījumiem, rīcību un veicamajiem aizsardzības pasākumiem.
   3. Neizslēgt radioaparātus un televizorus, klausīties turpmāko informāciju.
   4. Ieklausīties policijas un ugunsdzēsības glābšanas dienesta personāla sniegtajos paziņojumos pa skaļruņiem un izpildīt tos.
   5. Zemestrīces gadījumā - noslēgt elektropadevi, ūdens padevi, uzmanīties no krītošiem priekšmetiem.
   6. Plūdu, vētras, radioaktīvā piesārņojuma un ķīmiskā piesārņojuma gadījumā - cieši aizvērt ventilācijas lūkas, logus, durvis.
   7. Paziņot par notikušo darbiniekiem, audzēkņiem, vecākiem, apmeklētājiem.
   8. Ja nepieciešams - uzsākt audzēkņu evakuāciju atbilstoši evakuācijas plānam.
   9. Vētras ( vēja ātrums pārsniedz 25 m/s) un plūdu gadījumos tikai īpašas nepieciešamības gadījumā ļaut pedagogiem un darbiniekiem pamest ēku, audzēkņiem neļaut pamest ēku.
   10. Ugunsgrēka līdzās esošajās teritorijās gadījumos rīkoties atbilstoši „Rīcības plānam ugunsgrēka gadījumos”.
   11. Nezināmas izcelsmes vielu vai sprādzienbīstamu priekšmetu atrašanas, kā arī gadījumos, ja ir saņemta informācija par spridzekļa atrašanos Centra telpās, rīkoties atbilstoši „Rīcības plānam sprādzienbīstamu priekšmetu vai nezināmas izcelsmes vielu atrašanas gadījumos, un ja ir saņemta ( anonīma ) informācija par spridzekļa atrašanos Centra telpās.
   12. Pēc ārējo vai iekšējo apdraudējumu gadījuma direktors un organizē cēloņu un notikuma apstākļu noskaidrošanu, iestādes apskati, preventīvos pasākumus turpmākai ārējo un iekšējo apdraudējumu gadījumu novēršanai sadarbībā ar Valsts ugunsdzēsības un glābšanas dienestu, Valsts policiju un Pašvaldības policiju.

Direktore M.Vilciņa- Rugāja

Ozola 67612354

11.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**Kārtība, kādā izglītības iestādē uzturas izglītojamo vecāki un citas personas**

Pamatojoties Ministru kabineta 2009.gada 24.novembra noteikumu  
 Nr.1338 „Kārtība, kādā nodrošināma izglītojamo drošība  
izglītības iestādēs un to organizētajos pasākumos” 3.10. apakšpunktu

1. Kārtība nosaka Pārdaugavas bērnu un jauniešu centra “Altona” (turpmāk – Centrs) audzēkņu likumisko pārstāvju (vecāku, aizbildņu, citu pilnvaroto personu) (turpmāk – vecāki) un nepiederošu personu uzturēšanās kārtību Centrā (turpmāk – kārtība). Kārtības mērķis ir nodrošināt audzēkņu drošību un Centra darbības nepārtrauktību.
2. Kārtības ikdienas nodrošināšanu īsteno Centra dežurants. Ikviena persona, apmeklējot Centru, ievēro darbinieku norādes, sabiedrībā pieņemtas uzvedības normas, audzēkņu, darbinieku un citu apmeklētāju likumīgās intereses un tiesības.
3. Aizliegts traucēt mācību un audzināšanas procesu, ieiet mācību telpā pēc mācību stundu sākuma un citos gadījumos, kas tieši saistīti ar izglītības procesa nodrošināšanu. Audzēkņu vecāki, pilnvaroti ģimenes locekļi un draugi var apmeklēt Centra izglītojošos, sporta, svinīgos u.c. pasākumus, ja tas ir atļauts saskaņā ar Centra vadības norādījumiem.
4. Audzēkņa vecāks paziņo vadībai par plānoto uzaicināmo personu skaitu, norādot informāciju par šo personu vārdu un uzvārdu, kā arī citu informāciju, kas nepieciešamas pēc Centra vadības norādījuma.
5. Par uzaicināto personu uzturēšanos izglītības iestāde atbild uzaicinātājs.
6. Ja vecākiem vai citiem ģimenes locekļiem ir nepieciešamība satikt audzēkni mācību norises laikā, vēršas pie dežuranta vai cita Centra darbinieka.  
   Darbinieks, pie kura pieteicies apmeklētājs, informē par tikšanos Centra dežurantu.
7. Audzēkņu vecākus par šo kārtību informē pulciņu pedagogi. Vecāki ar kārtību var iepazīties Centra mājaslapā un uz ziņojumu dēļiem.
8. Par nepiederošu personu tiek uzskatīta persona, kura nav Centra audzēknis, vecāks vai Centra darbinieks.
9. Nepiederoša persona, ienākot Centra telpās, pieiet pie Centra dežuranta un informē par ierašanās iemeslu. Dežuranta pienākums ir noskaidrot personas ierašanās mērķi.
10. Centrā aizliegts uzturēties nepiederošām personām, kuras ieradušās bez likumiska pamata.
11. Par nepiederošas personas uzturēšanos Centrā ir atbildīga persona, pie kuras ir ieradies iepriekš pieteicies apmeklētājs.
12. Valsts un pašvaldības iestāžu darbinieku ierašanās gadījumā Centrā dežuranta pienākums ir pieprasīt apmeklētājiem uzrādīt personas dienesta apliecību un pavadīt viņus pie Centra vadības pārstāvja.
13. Apmeklētājs atstāj Centra telpas un teritoriju, ja darbinieka ieskatā nav likumiska pamata šeit atrasties.
14. Gadījumā, ja nepiederošā persona neievēro kārtības noteikumus vai nepakļaujas Centra darbinieku prasībām, tiek ziņots Pašvaldības policijai.
15. Direktora vietniekam administratīvi saimnieciskajos jautājumos ir pienākums ar šiem noteikumiem iepazīstināt Centra dežurantu un citus atbildīgos darbiniekus.
16. Kārtība izvietojama apmeklētājiem pieejamā vietā.

Direktore M. Vilciņa- Rugāja

Ozola 67612354

12.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**EVAKUĀCIJAS PLĀNI**

13.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**drošības noteikumi telpās, kurās ir iekārtas un vielas, kas var apdraudēt audzēkņu drošību un veselību**

1. **Saskarsmē ar akvārija zivīm**

Kategoriski aizliegts:

* Pieskarties akvārija stiklotai virsmai.
* Vērt vaļā akvārija vāku.
* Barot zivis.
* Aiztikt akvārija ūdens filtrus, gaisa, sildīšanas un apgaismošanas ierīces.
* Kāpt uz akvārija pamatnes konstrukcijām.

1. **Veicot rokdarbus ar asiem šūšanas piederumiem**

* Uz pulciņa nodarbībām atnest adatas, šķēres un citus asus priekšmetus tikai kastītē vai futlārī.
* Pulciņa nodarbību laikā turēt adatas tikai speciālos adatu turētājos vai adatu spilventiņos.
* Strādājot ar šķērēm, citam tās pasniegt tikai ar neaso galu un tās nedrīkst mest.
* Nedrīkst vērst pret citiem audzēkņiem adatas, šķēres vai citus asus priekšmetus.
* Strādājot rokdarbus, uz galda darba virsmas nedrīkst atrasties lieki priekšmeti.
* Beidzot šūšanas darbus, adatu nedrīkst piespraust sev pie apģērba vai vienkārši nolikt uz galda - tā jāievieto spilventiņā vai adatu turētājā.
* Izmantojot kniepadatas pielaikošanā, saskaitīt to daudzumu, lai nepazaudētu un netraumētu sevi un citus audzēkņus.
* Kategoriski aizliegts ņemt adatu vai kniepadatas mutē.
* Bez skolotājas noradījumiem ir aizliegts lietot asus rokdarbu instrumentus un darbarīkus.
* Bez skolotājas atļaujas neieslēgt un nelietot elektriskās ierīces.

1. **Strādājot ar gludekli**

* Pirms gludekļa pievienošanas elektrības tīklam jāpārbauda, vai elektriskais vads nav bojāts.
* Gludeklis jāpievieno un jāatvieno elektrības tīklam, turot kontaktdakšu sausās rokās.
* Gludeklis darba laikā jāliek uz speciāla paliktņa.
* Gludināšanas laikā jāuzmanās, lai gludekļa gludvirsma neskartu elektrisko vadu.
* Tvaika gludeklī ūdeni drīkst ieliet tikai tad, kad gludeklis ir atvienots no elektrības tīkla. Ūdeni gludeklī jālej no speciāli šim mērķim paredzēta trauciņa. Tvaika padeves regulatoram šajā laikā jābūt uz 0.
* Gludinot neturēt rokas tuvu gludvirsmai.
* Darbu beidzot, gludeklis jāatvieno no elektrības tīkla.

1. **Strādājot ar šujmašīnu**

* Pirms uzsākt darbu ar šujmašīnu jāiepazīstas ar tās drošības tehnikas noteikumiem.
* Neizmantot šujmašīnu, ja tai ir bojāts korpuss.
* Pie šujmašīnas nedrīkst strādāt ar gariem, vaļējiem matiem un neaizpogātu apģērbu.
* Šujmašīnas vads nedrīkst būt pārāk nostiepts un jāseko, lai vads nebūtu piespiests ar kādu priekšmetu.
* Sekojiet adatas plāksnes stāvoklim, tas palīdzēs izvairīties no biežas adatu lūšanas.
* Roku pirkstus nedrīkst turēt pārāk tuvu šujmašīnas adatai.
* Nestiepiet, vai arī pretēji nestumiet audumu šujot, lai nelauztu adatas.
* Vienmēr izslēdziet šujmašīnu, ja mainīt adatu vai pēdiņu, ieverot diegus vai veicot regulēšanu, kāda ir paredzēta instrukcijā.
* Neaiztieciet šujmašīnu ar slapjām rokām.
* Pirms šūšanas jāpārbauda, vai audumā nav palikušas kniepadatas.
* Uz šujmašīnas darba virsmas nedrīkst atrasties lieki priekšmeti (adatas, krīts, diegu spolītes, šķēres u.tml.).
* Šūšanas laikā nedrīkst pieskarties šujmašīnas kustīgajām daļām.
* Verot diegu adatā, kāja nedrīkst atrasties uz šujmašīnas elektriskā pedāļa.
* Pirms sākt šūt ar elektrisko šujmašīnu, jāpārbauda elektriskās auklas un kontaktdakšas tehnisko stāvokli.
* Šujmašīna, ja tā ir pievienota elektrības tīklam, nedrīkst palikt bez uzraudzības.
* Beidzot darbu, tīrot vai labojot šujmašīnu, tā obligāti jāatvieno no elektriskā tīkla.
* Izņemot kontaktdakšu no kontaktligzdas, nedrīkst to raut aiz vada. Ar vienu roku jāpietur kontaktligzda, bet ar otru roku jāizvelk kontaktdakša.
* Aizliegts strauji nospiest šujmašīnas elektrisko pedāli.
* Pārtraucot vai beidzot darbu, elektriskās šujmašīnas kontaktdakša jāizņem no sienas kontaktligzdas.
* Beidzot darbu, jāsakopj sava darba vieta.

1. **Strādājot ar citām elektroierīcēm**

* Lietot elektroierīci, neiepazīstoties ar tās lietošanas instrukciju vai nenoklausoties pulciņa skolotāja instruktāžu;
* Izmantot vadus ar bojātu izolāciju;
* Izmantot elektroierīces ar bojātu korpusu;
* Izmantot elektriskās sildierīces bez ugunsdrošiem paliktņiem;
* Izmantot nestandarta elektroierīces;
* atstāt zem sprieguma elektriskos vadus ar neizolētiem galiem;
* Izmantot bojātas rozetes;
* Ievietot svešķermeņus elektroierīču atverēs un rozetēs;
* Izjaukt un remontēt elektroierīces;
* Izslēgt elektroierīces no elektrotīkla, velkot aiz elektrības vada;
* Pieskarties elektriskajiem vadiem, kam nav izolācijas pārklājuma;
* Vienlaicīgi ar vienu roku ieslēgt elektroierīci elektriskajā tīklā un ar otru roku ieslēgt pašu ierīci vai turēties pie tās;
* Ieliet ūdeni elektroierīces rezervuārā (gludeklī, tējkannā), ja tā ir pieslēgta elektrotīklam;
* Aiziet, atstājot ieslēgto elektroierīci;
* Izmantot elektroierīci kā rotaļlietu;
* Lietot elektroierīces bez pieaugušo klātbūtnes;
* Pārāk nostiept elektrisko vadu, kā arī lai vads būtu piespiests ar kādu priekšmetu;
* Ja pēkšņi tiek pārtraukta elektriskās enerģijas padeve, jāizslēdz visi elektropatērētāju slēdži.

1. **Darba drošība, strādājot ar māla virpu**

**Pirms darba uzsākšanas**:

* Pareizi uzģērbiet spectērpu (priekšautu, uzročus), nepieciešamības gadījumā uzlieciet galvassegu.
* Noņemiet no virpas nevajadzīgus priekšmetus un tās tuvumā atstājiet tikai darba procesam nepieciešamos materiālus, instrumentus u.tml.
* Pārbaudiet virpas rotējošā diska aizsarga stiprinājumu.
* Pārbaudiet virpas korpusa sazemējumu.
* Pārbaudiet virpu tukšgaitā, tās ieslēgšanas un izslēgšanas pogu darbību.
* Pārbaudiet vai pedāļa stiprinājumi ir stabili.

**Darba laikā:**

* Māla virpa darba procesā strādā ar 0 – 250 apgriezieniem/ minūtē.
* Māla virpa darbojas pulksteņrādītāja virzienā un pret pulksteņrādītāja virzienu.
* Virpa strādā ar jaudu 230V / 1 fāze.
* Strādājot uz virpas, dariet lēnām, bez lielas piepūles un steigas.

**Lai izvairītos no traumām:**

* Virpas nodrošināšanai ar elektrību, neizmantojiet pagarinātāju, kā arī kontaktligzdu sadalītājus.
* Virpas kontaktdakšu ievietot elektrības ligzdā un izņemt no tās drīkst tikai ar sausām rokām. Kontaktdakšu nedrīkst raut aiz vada.
* Netuviniet galvu virpai.
* Nesaņemiet un nepasniedziet priekšmetus pāri strādājošai virpai.
* Detaļu mēriet tikai pēc pilnīgas virpas apstādināšanas.
* Neapturiet virpu, bremzējot ar roku rotējošo detaļu.
* Neatejiet no virpas, to neatslēdzis.
* Neveiciet virpas remonta darbus.

**Pēc darba beigšanas:**

* Pakāpeniski samaziniet virpas darba ātrumu un visbeidzot, izslēdziet to.
* Nolieciet paredzētajās vietās instrumentus.
* Notīriet darba instrumentus, izmantojot tiem paredzētus līdzekļus un palīginstrumentus.
* Nododiet virpu pedagogam.
* Sakārtojieties pats.
* Atstājiet darbnīcu tikai ar pedagoga atļauju.

1. **Darba drošība, strādājot ar elektrisko apdedzināšanas krāsni**

Ievērojot darba drošības, elektrodrošības un ugunsdrošības pasākumus, iespējams izvairīties no augstiem nelaimes riskiem. Skolā strādājot ar keramisko apdedzināšanas krāsni (modelis CL 140-5, programmas kontrolieris TC66) ievērot sekojošas prasības:

**Drošība:**

* Ieslēgtai elektriskajai keramikas apdedzināšanas krāsnij izglītojamie nedrīkst tuvoties tuvāk kā 0,3 m attālumā, lai izsargātos no nejaušiem ķermeņa termiskiem ievainojumiem;
* Izglītojamajiem ir aizliegts pieskarties programmas kontroliera vadības panelim, lai neizjauktu iestatītās apdedzināšanas programmas parametrus;
* Ar apdedzināšanas krāsni un programmas kontrolieri drīkst strādāt tikai apmācīti darbinieki (pedagogs vai laborants).

**Pedagogam ir jāzina, ka:**

* Krāsni uzstādīt drīkst sausā, vēdināmā, pietiekama izmēra telpā.
* Krāsnī nav atļauts glabāt, gatavot, cept, sildīt un/vai žāvēt pārtikas produktus un nepiemērotus, lietošanas noteikumiem, priekšmetus, kā arī aizliegts likt krāsnī uzliesmojošas vielas vai priekšmetus.
* Izmantot drīkst tikai zināmus un drošus produktus un glazūras. Materiāla īpašības noskaidrot pie pārdevēja vai izplatītāja.
* Darbā iespējams gūt apdedzināšanās traumas.
* Apdedzināšanas procesu beidzot, krāsns saturu izkraut var sākt, kad temperatūra tajā ir sasniegusi telpas temperatūras rādījumu. Īpašas nepieciešamības gadījumā, ievērojot nepieciešamo piesardzību, krāsni atvērt drīkst ātrāk , kad krāsns iekšējā temperatūra ir nokritusies vismaz līdz 50 grādiem pēc Celsija.
* Krāsns satura izkraušanas procesā, ja izkraušana ir uzsākta pie krāsns iekšējās temperatūras, kas ekvivalenta 50 grādiem pēc Celsija, izmantot aizsargcimdus.
* **Durvis atverot** (krāsns remonta darbu gadījumā, kad krāsns irbijusiieslēgta testa darbības režīmā), krāsns sildīšanu jāpārtrauc - durvis atvērt ir atļauts tikai tad, kad krāsns ir izslēgta (tas notiek automātiski, durvis atverot), bet drošības nolūkos **ir jāatslēdz** **vispirms** **arī pienākošās strāvas slēdzis panelī uz sienas.**
* Pie krāsns nenovietot ugunsnedrošus materiālus.
* Uz krāsns virsmām nenovietot materiālus.
* Krāsns pieslēgšanai neizmantot pagarinātāju, tās vadam jābūt saslēgtam ar elektrotīklu vienā pieslēguma vietā;
* Starp apdedzināšanas reizēm, krāsni pilnībā atvienot no elektrotīkla (atvieno arī elektriskā vada kontaktdakšu no sienas kontaktligzdas).

**Droša ekspluatācija:**

* Ievērot ražotāja sniegto instrukciju;
* Durvīm jābūt aizvērtām visā apdedzināšanas procesa laikā;
* Ja radušies bojājumi, ievērot ražotāja sniegtajā instrukcijā veicamos
* pasākumus.

**Apkope:** tehnisko apkopi drīkst veikt tikai apmācīts elektromehāniķis.

1. **Darba drošība, strādājot ar elektrisko plīti**

* Ar visām elektriskajām virtuves un sadzīves ierīcēm jādarbojas uzmanīgi un jāapzinās, ka nepareizi lietojot iekārtu var notikt nelaimes gadījumi, kas var radīt veselības traucējumus un traumas.
* Kategoriski aizliegtslietot bojātas elektroierīces ierīces.
* Pirms lietošanas ņemt vērā, ka traukiem un sildelementu virsmām ir jābūt sausām, ja tās ir mitras vai slapjas, noslaucīt sausas un tikai tad izvietot uz sildelementiem.
* Pirms lietošanas, izvēlieties pareizo trauka tilpumu, lai procesa laikā, traukā esošais šķidrums neietu pāri trauka malām un nenokļūtu uz plīts virsmas.
* Izmantojiet tikai tādus traukus, kas ir ar augstu karstuma noturību un to lietošanas instrukcija ļauj tos izmantot uz Jūsu plīts.
* Uz virsmas iespējami karsti priekšmeti, kā arī, tajos iespējami karsti šķidrumi, tādejādi, neuzmanīgi rīkojoties, iespējams gūt apdegumus, pastāv applaucēšanās risks.
* Priekšmetu nocelšanai no sildelementiem, izmantot karstumizturīgus cimdus.
* Ja pie darba vietas ir izlijis šķidrums, nekavējoties to savākt, lai grīdas virsma būt sausa un neslīdētu.
* Plīts virsmu neskrāpējiet ar asiem priekšmetiem – neizmantojiet to kā griežamo dēlīti.
* Plīts virsmu neizmantojiet kā mantu uzkrāšanas vietu, uz tās var atrasties tikai darba procesā nepieciešamie trauki.
* Plīts tīrīšanu var veikt tikai tad, kad iekārta ir atdzisusi un nav iespējams gūt termiskas traumas.
* Ja darba gaitā nepieciešama iekārtas tīrīšana, jāņem vērā, ka tīrīšanas līdzekļi ir ļoti sārmaini! *Uzmanīgi!* Var rasties apdegumi. Obligāti jālieto gumijas cimdi.
* Plītij vienmēr jābūt tīrai, lai uz tās, procesa laikā, nenotiktu aizdegšanās.
* Elektrisko pavardu drīkst tīrīt tikai atvienotu un atdzisušu. Plīts virsmu nedrīkst tīrīt ar abrazīvajiem tīrīšanas līdzekļiem, lai nesaskrāpētu. Ieteicams izvēlēties neitrālu tīrīšanas līdzekli. Pirms tīrīšanas jāpārliecinās, ka visi slēdži ir “0” stāvoklī. Jātīra ne tikai plīts sildvirsma, bet arī slēdži un plīts korpuss. Mitrums pēc tīrīšanas jānoslauka ar sausu drānu.
* Tīrot cepeškrāsni, no tās jāizņem visi priekšmeti. Ieteicams izvēlēties neitrālu tīrīšanas līdzekļi, tikai lielas nepieciešamības gadījumā lietojot aerosolu (tad jālieto gumijas cimdi). Nedrīkst tīrīšanā lietot nazi vai citu asu priekšmetu.
* Ieslēdzot elektriskās virtuves ierīces, kontaktdakšai ir jābūt stabili iebīdītai kontaktligzdā līdz galam. Tikai pēc tam drīkst ierīci ieslēgt.
  + 1. **Darba drošības strādājot ar elektrisko tējkannu**
* Ieslēdz to tikai tad, ja tajā ieliets ūdens vismaz līdz minimāli pieļaujamā tilpuma atzīmei.
* Ja esi tējkannu ieslēdzis, neatstāj to bez uzraudzības.
* Nelieto tējkannu, ja tai ir redzami bojājumi.
* Ja tējkannai novērojumi aizdegšanās apdraudējumi, par to nekavējoties paziņojiet tuvākajam skolotājam vai dežurantam, kas ieslēdz trauksmes pogu.
  + 1. **Darba drošība, strādājot ar datoru**

Raksturīgākie darba vides riska faktori:

* fiziskā slodze (piespiedu darba poza, monotons darbs, ātrs darba temps);
* redzes slodze (neapmierinoši displeja ergonomiskie parametri, nepietiekams apgaismojums, atspīdumi, apžilbinājumi);
* psiholoģiskā slodze (laika trūkums, ātrs temps, īss darba termiņš, darbs, kam nepieciešama liela koncentrēšanās).

Displejam, tastatūrai, programmatūrai, darba galdam, darba krēslam, darba telpas iekārtojumam un darba organizācijai jābūt tādiem, lai novērstu vai mazinātu kaitējumu datoru lietotāju veselībai. Iekārtojot darba vietu, uzmanība jāpievērš arī citiem iespējamiem riska faktoriem (elektrotrauma, paslīdēšana, paklupšana, krišana, smagumu celšana un pārvietošana u.c.).

Minimālās prasības darba vietas iekārtojumam:

* **Darba procesa plānošana –** centram izglītojamais ir jāinformē parvisiem riska faktoriem un to novēršanas vai samazināšanas iespējām darba vietā, kā arī jāļauj pašam izglītojamajam piedalīties darba vietas iekārtošanā. Darba process jāplāno tā, lai mainītos veicamā darba raksturs, piemēram, sēdošu darbu ieteicams pēc kāda laika nomainīt ar darbu stāvus vai darbu, kas prasa fizisku piepūli. Ja dažādu apstākļu dēļ šāda veida darba organizācija nav iespējama (piemēram, intensīva datu ievadīšana, datu nolasīšana no ekrāna u.tml.), nepieciešams ievērot regulārus pārtraukumus, kas ieskaitāmi darba laikā.
* **Pārtraukumu veids un laiks** -Nav ieteicams strādāt ar datorubezpārtraukuma ilgāk par 2 stundām. Īsi, regulāri pārtraukumi ir daudz efektīvāki nekā gari un neregulāri pārtraukumi. Ieteicams ik pēc vienas nodarbības mācību stundas pārtraukt darbu uz 5–10 minūtēm. Pārtraukumu laikā nav ieteicams atrasties pie monitora. Ja darbs saistīts ar datu nolasīšanu no ekrāna, tad darba pārtraukumos jāizvairās no redzes piepūles. Savukārt, ja darbs saistīts ar intensīvu datu ievadīšanu, tad pārtraukumā jāizvairās no līdzīga rakstura kustībām roku un plaukstu locītavās. Pārtraukumu laikā ieteicami dažādi vingrojumi.
* **Redzes korekcija -** Ja datora lietotājam ir redzes traucējumi unnepieciešama redzes korekcija, ieteicams iegādāties atbilstošas brilles. Kontaktlēcas lietojamas tikai tad, ja, ilgstoši strādājot, nerodas veselības traucējumi. Lēcu un briļļu veidu iesaka speciālists atbilstoši pacienta redzes defektam. Vēlams, lai briļļu lēcas būtu pārklātas ar īpašu pretatspīdumu pārklājumu, kas nodrošina gaismcaurlaidību virs 98% un novērš nevēlamos atstarojumus. Atcerieties, ka pārbaudot redzi, nepieciešams informēt ārstu, ka Jūs strādājiet ar datoru!
* **Vispārīgās prasības darba vietai -** Ja darba vietā ar datoru strādāvairāki izglītojamie, tad jābūt iespējai to pielāgot katram izglītojamajam individuāli. Darba vietai ir jābūt pietiekami lielai, lai izglītojamais varētu ērti strādāt un viegli mainīt darba pozu. Ieteicamā darba telpas platība vienam izglītojamajam ir vismaz 4,8 m2. Iekārtojot darba vietu, uzmanība jāpievērš telpas sienu, darba virsmu un iekārtu krāsojumam. Ieteicams izvēlēties matētu krāsu gaišos toņos, jo tā nerada atspīdumus uz ekrāna. Darba vietā esošo iekārtu izdalītais siltums nedrīkst radīt diskomfortu datora lietotājiem. **Ja telpā jāizvieto vairāk par vienu datoru,** **ieteicams,** novietot displejus ar mugurējām virsmām vienu pret otru un ievērot, lai attālums starp blakus esošo displeja sānu virsmām būtu lielāks par 1,2 m.
* **Apgaismojums** -Izvēloties darba telpas apgaismojumu, jāņem vērādarba uzdevums (lasīšana no ekrāna, drukātu tekstu lasīšana, teksta ievadīšana u.tml.) un strādājošo individuālās redzes īpatnības. Ieteicamā apgaismojuma intensitāte ir 200–500 lx. Nepieciešamības gadījumā darba vietu aprīko ar vietējo mākslīgo apgaismojumu. Gaismas avotiem jāatrodas ārpus strādājošā tiešā redzeslauka. Lai pietiekami apgaismotu darbalauku (izmantojamos materiālus, tastatūru u.tml.), jāizmanto lampas ar regulējamu staru kūļa virzienu. Gaisma nedrīkst spīdēt tieši monitorā vai strādājošā acīs. Luminiscences lampas ir jānosedz ar gaismas izkliedētājiem (difuzoriem). Darba vietu jāiekārto tā, lai gaismas stari no logiem nenonāk tieši uz datora ekrānā. Ekrāna virsmai jāatrodas perpendikulāri logam. Vēlams, lai telpas logi būtu vērsti uz ziemeļiem.
* **Atspīdumi -** Atspīdumi apžilbina datora lietotāju, traucējot attēlasaskatīšanu uz ekrāna. Rezultātā pieaug redzes sasprindzinājums, kas var izraisīt redzes traucējumus. Iekārtojot darba vietu, nepieciešams maksimāli samazināt atspīdumus uz ekrāna, kuri var rasties no logiem, lampām, sienām, šķērssienām, griestiem, grīdas, ierīcēm un piederumiem, izglītojamo apģērba, mēbelēm utt. Atspīdumi visbiežāk rodas tad, ja displeji ir novietoti nepareizi, piemēram, ekrāns pret ekrānu vai ekrāns pret logu. Atspīdumus uz ekrāna iespējams novērst šādi: aprīkojot logus ar žalūzijām vai aizkariem, pareizi izvietojot vispārējos un vietējos gaismas ķermeņus, noregulējot ekrāna stāvokli un izvēloties matētas darba virsmas. Ja minētie pasākumi nav efektīvi, var izmantot pretatspīdumu filtrus, taču jāņem vērā, ka filtri samazina attēla kvalitāti, bet tas var radīt redzes diskomfortu. Atspīdumu samazināšanai ieteicams izvēlēties displeju ar speciālu pretatspīdumu pārklājumu.
* **Troksnis –** Ieteicamais trokšņa līmenis darba vietā pie datora iratkarīgs no veicamā darba uzdevuma (35–55 dB). Jo augstāka koncentrēšanās pakāpe nepieciešama darba uzdevuma veikšanai, jo zemāks ir ieteicamais trokšņa līmenis darba telpā (mazāks par 40 dB). Ja biroja iekārtas un aprīkojums rada troksni, kas traucē darbu, jāveic to savlaicīga tehniskā apkope vai arī tie jāpārvieto uz citu telpu.
* **Elektromagnētiskais un elektrostatiskais lauks -** Ap dažāda veidaelektriskajām ierīcēm, arī biroja tehniku, veidojas elektromagnētiskais (EML) un elektrostatiskais lauks. Lielākais EML radītājs ir monitors. EML intensitāte ir neliela, tā samazinās, pieaugot attālumam. EML kaitīgo ietekmi uz veselību var novērst, ja darba vieta pie datora tiek pareizi iekārtota. Elektrostatiskais lauks veicina putekļu uzkrāšanos uz monitora un tā tuvumā, tāpēc samazinās attēla kvalitāte. Elektrostatisko lauku var samazināt, regulāri tīrot ekrānu (ieteicams ar antistatiskiem šķīdumiem), vēdinot un uzkopjot telpas (mitrā uzkopšana). Svarīgi ir pareizi izvēlēties telpu apdares un darba apģērba materiālus, kas paši par sevi var būt elektrostatiskā lauka avoti. Tāpēc ieteicams izvēlēties dabiskos materiālus.
* **Darba krēsls -** Krēslam ir jānodrošina ērta darba poza, tas nedrīkstierobežot izglītojamā kustības. Krēslam ir jābūt stabilam, viegli grozāmam ap savu asi (ieteicams uz 5 riteņiem). Jāizvēlas tāds darba krēsls, kam var regulēt sēdekļa un atzveltnes augstumu, sēdekļa dziļumu un slīpumu. Atzveltnei un sēdeklim ir jābūt polsterētiem un pārklātiem ar neslidenu, neelektrizējošu un gaiscaurlaidīgu materiālu. *Krēsla atzveltne* – tai jābalsta mugura vismaz jostas un krustu rajonā, tai jāatbilst muguras formai. Atzveltnei jābalsta mugura visā tās garumā atbilstoši mugurkaula dabiskajiem izliekumiem. Optimālā variantā darba krēsla atzveltnei jānodrošina muguras atbalsts pat tad, ja strādājošais maina ķermeņa pozu, piemēram, noliecas uz priekšu vai atliecas atpakaļ. *Sēdekļa augstums* *-* Pareiza krēsla sēdekļa augstuma izvēle ir ļoti svarīga, lai nodrošinātu ērtu darba pozu. Ja darba krēsls ir par augstu, tā sēdeklis var nospiest augšstilba virspusējos asinsvadus. Ja darba krēsls ir par zemu, rodas ķermeņa piespiedu darba poza: leņķis elkoņa un ceļu locītavā ir mazāks par 90°, plecu josla pacelta uz augšu, galva atliekta, jo monitors atrodas augstāk attiecībā par acu līmeni. Piemērots sēdekļa augstums ir šāds: sēdekļa priekšējā mala ir paceles bedres līmenī, leņķis ceļa locītavā ir lielāks par 900, pēdas novietotas stabili uz grīdas. *Sēdekļa dziļums* – tam jābūt mazākam par attālumu no gūžas locītavas līdz ceļa locītavai, bet attālumam no sēdekļa priekšējās malas līdz apakšstilbu mugurējai virsmai ceļa locītavas līmenī jāatbilst strādājošā plaukstas platumam. Lai sēžot nenospiestu kāju virspusējos asinsvadus, ieteicami krēsli ar noapaļotu sēdekļa priekšējo malu.
* **Kāju paliktņi** -Ja darba virsma ir augstāka par optimālo un navregulējama, tai jāpiemēro krēsla augstums. Ja izglītojamā pēdas nebalstās stabili pret grīdu, tad jāizmanto kāju paliktņi (att. 5a) ar regulējamu augstumu (0–150mm) un slīpumu (0–20°). Kāju paliktņa virsmai (att. 5b) jābūt pietiekami lielai un ērtai, pārklātai ar neslidenu materiālu.
* **Roku balsti** -Ieteicams izvēlēties krēslus ar roku balstiem.Vispiemērotākie ir roku balsti ar regulējamu augstumu un attālumu starp balstiem, lai tos varētu pielāgot katram darbiniekam individuāli un atbilstoši veicamajam darbam. Ja roku balsti traucē, tos var noņemt.
* **Darba galds un darba virsma** -Darba galda virsmai jābūtmazatstarojošai un pietiekami lielai, lai uz tās varētu ērti izvietot datoru un darbam nepieciešamās iekārtas, piederumus, dokumentus utt. Galda minimālie izmēri – 1200x800 mm, optimālie – 1600x1000 mm. Lai samazinātu roku muskuļu slodzi, uz darba galda jāparedz vieta, kur atbalstīt plaukstas un apakšdelmus. Galda malām un stūriem jābūt noapaļotiem, lai neradītu traumas un neērtības. *Tastatūru* – novieto atbilstoši strādājošā elkoņa līmenim (roka elkoņa locītavā saliekta 900 leņķī), plecu josla nedrīkst būt pacelta uz augšu. Ieteicams izmantot galdu ar regulējamu augstumu, lai to varētu pielāgot darbam stāvus un sēdus. Priekšrocība dodama galdiem, kuriem ir atsevišķa regulējama virsma tastatūrai un pelei un atsevišķa – monitoram. Ja galda virsmas augstums nav regulējams, tas nedrīkst būt mazāks par 720 mm. Šādā darba vieta jāaprīko ar regulējamu krēslu un kāju paliktni.
* **Telpa zem darba galda virsmas -** Iekārtojot darba vietu, jāatceras,ka zem darba galda virsmas jāatstāj pietiekami liela brīva telpa, lai izglītojamais varētu viegli mainīt darba pozu, piecelties un apsēsties. Telpai zem darba galda virsmas ieteicami šādi parametri - dziļums - vismaz 70 cm; ja telpa zem darba virsmas ir slīpa, tad vismaz 50 cm sēdoša izglītojamā ceļu līmenī un 70 cm pēdu līmenī, platums - vismaz 50 cm, augstums - vismaz 60 cm.
* **Displejs -** *Displeja novietojums,*displejam jābūt viegli pagriežamamun noliecamam, lai ērti varētu noregulēt attālumu un skata leņķi no strādājošā acīm līdz ekrānam. Optimālais attālums no acīm līdz displejam ir 60cm ± 15cm . Monitora augšējai malai jāatrodas acu augstumā vai nedaudz zemāk, skata leņķim jābūt 35º lielam. *Attēla kvalitāte* *-* Zīmju izmēriem uz ekrāna un atstarpēm starp zīmēm ir jābūt pietiekami lielām, viegli salasāmām no optimālā attāluma. Ieteicams izmantot vienkāršus fontus, piemēram, *Arial, Times New Roman*. Ja ekrānu lieto galvenokārt tekstu apstrādāšanai, ieteicams izmantot tumšus burtus uz gaiša fona. Attēla kontrastam un gaišumam (spilgtumam) jābūt viegli regulējamam.
* **Tastatūra** -tās izmēriem un formai jābūt tādai, kas ļauj strādāt ātri unefektīvi. Tastatūrai jābūt viegli pārvietojamai pa darba virsmu un stabilai lietošanas laikā, kabelim pietiekami lokanam un garam, lai tastatūru varētu novietot vajadzīgajā attālumā no monitora ekrāna. Tastatūras korpusam nedrīkst būt asas šķautnes un stūri. Simboliem uz tastatūras taustiņiem ir jābūt kontrastainiem un labi salasāmiem. Tastatūru ieteicams novietot apmēram 45–75 cm attālumā no izglītojamā acīm. Tastatūras priekšā nepieciešama vismaz 10 cm plata brīva vieta, kur var novietot un atpūtināt plaukstas. Ieteicamais tastatūras slīpuma leņķis attiecībā pret horizontālo virsmu ir robežās no 0 līdz 25O.
* **Pele** - vadamir jābūt pietiekami garam un lokanam, lai manipulācijasar peli varētu izdarīt brīvi un ērti. Pelei nepieciešama noteikta darba virsma, ieteicams izmantot paliktni. To novieto pēc iespējas tuvāk tastatūrai, lai izvairītos no piespiedu darba pozas roku locītavām. *Kreiļiem* nepieciešams pielāgot peli, izmantojot programmējamās pogas.
* **Programmatūra -** taiir jābūt piemērotai uzdoto uzdevumu veikšanaiun atbilstošai izglītojamā pieredzes un zināšanu līmenim. Izglītojamajam ir jābūt informētam par datorprogrammas darba gaitu un darba rezultātu. Informācijai uz displeja jāparādās pieņemamā formātā un ātrumā. Programmatūrai ir jābūt viegli apgūstamai.
  + 1. **Rīcība nestandarta vai ekstremālā situācijā**

Audzēkņa pienākums:

* ir nekavējoši ziņot studijas skolotājam vai jebkuram Centra darbiniekam,
* klausīt skolotāja vai darbinieka norādījumus,
* vajadzības gadījumā patstāvīgi vai ar studijas biedru palīdzību meklēt medmāsas palīdzību.

Nodarbības tiek pārtrauktas:

* ja ir izcēlies ugunsgrēks nodarbību laikā,
* inženiertīklu (ūdensvada, kanalizācijas) pēkšņas acīmredzamas avārijas,
* ievērojami telpu aprīkojuma pēkšņu bojājumu gadījumi telpās,
* dabas katastrofas vai saņemts ziņojums (sirēnas, ziņa TV, radio) no Valsts ugunsdrošības un glābšanas dienesta par ārkārtas situāciju.

Pedagogs organizē un atbild par audzēkņu grupas evakuāciju nodarbības laikā atbilstoši evakuācijas plānam.

Direktore M.Vilciņa- Rugāja

Ozola 67612354

14.pielikums

02.09.2019. Pārdaugavas bērnu un jauniešu centra “Altona”

iekšējās kārtības noteikumiem Nr.BJCP-19-2-nts

**Izglītojošo drošību reglamentējošo aktu un instrukciju saraksts**

Pamatojoties uz Ministru kabineta 2009.gada 24.novembra noteikumu  
 Nr.1338 „Kārtība, kādā nodrošināma izglītojamo drošība  
izglītības iestādēs un to organizētajos pasākumos”

6., 7., 8.punktu

|  |  |  |  |
| --- | --- | --- | --- |
| Nr. p. k. | Instrukcijas numurs | Dokumenta nosaukums | Instruktāžas biežums |
|  | Nr. 1 | 02.09.2019. Pārdaugavas bērnu un jauniešu centra “Altona” iekšējās kārtības noteikumi Nr. PBJC-19-2-nts ar pielikumiem. | 2 reizes gadā, 1 reizi mācību pusgadā |
|  | Nr. 2 | Darba drošības un darba higiēnas noteikumi studijā (5.pielikums), iekļaujot instrukciju par pirmās palīdzības sniegšanu (3.pielikums), un Drošības noteikumi telpās, kurās ir iekārtas un vielas, kas var apdraudēt audzēkņu drošību un veselību (13.pielikums). | 2 reizes gadā, 1 reizi mācību pusgadā |
|  | Nr. 3 | Ugunsdrošības instrukcija (1.pielikums),   * iekļaujot rīcību ekstremālās un nestandarta situācijās (8., 9., 10.pielikumi), * evakuācijas plānu (12.pielikums), | 2 reizes gadā, 1 reizi mācību pusgadā |
|  | Nr. 4 | Elektrodrošības instrukcija (2. pielikums). | 2 reizes gadā, 1 reizi mācību pusgadā |
|  | Nr. 5 | Instrukcija par drošību ekskursijās, pārgājienos un pastaigās, iekļaujot   * drošību uz ūdens un ledus (6.pielikums). * ceļu satiksmes drošību (4.pielikums). | Pirms katras ekskursijas, pārgājiena, pastaigas. |
|  | Nr. 6 | Instrukcija par drošību iestādes organizētajos pasākumos un sporta sacensībās (7.pielikums). | Pirms katra pasākuma, sporta sacensībām. |

Direktore M.Vilciņa- Rugāja

Ozola 67612354